title: रंगभेद नीति

text: 1984 में हुए संवैधानिक सुधारों में जब बहुसंख्यक कालों को कोई जगह नहीं मिली तो बड़े पैमाने पर असंतोष फैला। दोनों पक्षों की तरफ़ से ज़बरदस्त हिंसा हुई। सरकार को आपातकाल लगाना पड़ा। अंतर्राष्ट्रीय समुदाय ने उस पर और प्रतिबंध लगाए। शीत युद्ध के खात्मे और नामीबिया की आज़ादी के बाद रंगभेदी सरकार पर पड़ने वाला दबाव असहनीय हो गया। गोरे मतदाता भी अब पूरी तरह से उसके साथ नहीं थे। डच मूल वाला कट्टर राष्ट्रवादी बोअर अफ़्रीकानेर समुदाय भी वर्गीय विभाजनों के कारण अपनी पहले जैसी एकता खो चुका था। नैशनल पार्टी के भीतर दक्षिणपंथियों को अपेक्षाकृत उदार एफ़.डब्ल्यू. डि क्लार्क के लिए जगह छोड़नी पड़ी। क्लार्क ने नेलसन मंडेला और उनके साथियों को जेल से छोड़ा, राजनीतिक संगठनों से प्रतिबंध उठाया और 1992 तक रंगभेदी कानून ख़त्म कर दिये गये। बहुसंख्यक कालों को मताधिकार मिला। एएनसी अपना रैडिकल संघर्ष (जिसमें हथियारबंद लड़ाई भी शामिल थी) ख़त्म करने पर राजी हो गयी। सरकार और उसके बीच हुए समझौते के तहत 1994 में चुनाव हुआ जिसमें ज़बरदस्त जीत हासिल करके एएनसी ने सत्ता सँभाली और नेलसन मंडेला रंगभेद विहीन दक्षिण अफ़्रीका के पहले राष्ट्रपति बने।


title: रंगभेद नीति

text: 1. हरमन गिलिओमी और लारेंस श्लेमर (1989), फ़्रॉम एपार्थाइड टु नेशन बिलि्ंडग, ऑक्सफ़र्ड युनिवर्सिटी प्रेस, कैपटाउन.


title: रंगभेद नीति

text: 2. पीटर वारविक (सम्पा.) (1980), द साउथ अफ़्रीकन वार : एंग्लो-बोअर वार, 1899-1902, लोंगमेन, लंदन.


title: रंगभेद नीति

text: 3. केविन शिलिंगटन (1987), हिस्ट्री ऑफ़ साउथ अफ़्रीका, लोंगमेन ग्रुप, हांगकांग.


title: पाउला हिटलर

text: पाउला हिटलर (२१ जनवरी, १८९६ - १ जून, १९६०) जर्मनी के तानाशाह एडोल्फ हिटलर की छोटी बहन थी और अलोइस हिटलर और उसकी तीसरी पत्नी क्लारा पोल्ज़्ल की अंतिम संतान थी। पाउला का जन्म हफेल्ड में हुआ था और युवावस्था तक बचने वाली वो एडोल्फ हिटलर की एकमात्र सहोदर थी।


title: सलीम चिश्ती की दरगाह

text: शेख सलीम चिश्ती की समाधि भारत के आगरा जिले में नगर से ३५ किलो मीटर दूर फतेहपुर सीकरी शहर में, ज़नाना रौजा के निकट, दक्षिण में बुलन्द दरवाजे़ की ओर मुख किये हुये, जामी मस्जिद की भीतर स्थित है। शेख सलीम चिश्ती एक सूफी संत थे उन्होंने अकबर और उसके बेटे को आशीर्वाद दिया था कि भविष्य में सलीम, जहांगीर के नाम से पहचाना जाएगा। जून १५७३ में अकबर ने गुजरात विजय के साथ इस क्षेत्र को भी जीत लिया तो इसका नाम फतेहपुर सीकरी रखा गया और अकबर ने इस समाधि का निर्माण संत के सम्मान में वर्ष १५८० और १५८१ के बीच करवाया। आज यह समाधि वास्तुकला और धर्म निरपेक्षता का अनुपम उदाहरण है जहाँ इसके दर्शनार्थ विभिन्न समुदायों के लोग आते हैं।


title: सलीम चिश्ती की दरगाह

text: समाधि लगभग १ मीटर ऊँचे मंच पर निर्मित है जिसका प्रवेश द्वार पांच सीढ़ी ऊपर है। मुख्यद्वार पर चार खंभे हैं जिनसे पारंपरिक गुजराती शैली के अत्यंत कलात्मक सर्पाकार शिल्प ऊपर जाते हुए छत को सहारा देते हैं। इनके बीच निर्मित जाली में ज्यामितीय आकारों के साथ बेलबूटों की आकर्षक नक्काशी है। खंभों के नीचे के भाग घंटे की भांति लंबाकार हैं जबकि ऊपरी सिरे पर अर्धचक्र बनाया गया है। मुख्य समाधि के चारो ओर संगमरमर की जाली लगाई गई है, जो बारीक काम के कारण देखने में हाथीदांत के समान लगती है। समाधि अर्द्ध गोलाकार गुंबद वाले मुख्य कक्ष में स्थित है जिसकी अष्टकोमी कुर्सी काले और पीले रंग के मोजै़क संगमरमर से बनी है। इस पर एक आबनूस छत्र संलग्न है, जो आमतौर पर हरे कपड़े का होता है। मुख्य कक्ष का दरवाजा़ जटिल अराबेस्क आधार पर बना है और इस पर कुरान से छंद लिखे गये हैं।


title: बुलन्द दरवाज़ा

text: बुलन्द दरवाज़ा, भारत के उत्तर प्रदेश प्रांत में आगरा शहर से ४३ किमी दूर फतेहपुर सीकरी नामक स्थान पर स्थित एक दर्शनीय स्मारक है। इसका निर्माण अकबर ने 1571AD में करवाया था। बुलन्द शब्द का अर्थ महान या ऊँचा है। अपने नाम को सार्थक करने वाला यह स्मारक विश्व का सबसे बडा़ प्रवेशद्वार है। हिन्दू और फारसी स्थापत्य कला का अद्भुत उदाहरण होने के कारण इसे "भव्यता के द्वार" नाम से भी जाना जाता है।


title: बुलन्द दरवाज़ा

text: अकबर द्वारा गुजरात पर विजय प्राप्त करने की स्मृति में बनवाए गए इस प्रवेशद्वार के पूर्वी तोरण पर फारसी में शिलालेख अंकित हैं जो 1571AD में दक्कन पर अकबर की विजय के अभिलेख हैं। ४२ सीढ़ियों के ऊपर स्थित बुलन्द दरवाज़ा ५३.६३ मीटर ऊँचा और ३५ मीटर चौडा़ है। यह लाल बलुआ पत्थर से बना है जिसे सफेद संगमरमर से सजाया गया है। दरवाजे के आगे और स्‍तंभों पर कुरान की आयतें खुदी हुई हैं। यह दरवाजा एक बड़े आँगन और जामा मस्जिद की ओर खुलता है। समअष्टकोणीय आकार वाला यह दरवाज़ा गुम्बदों और मीनारों से सजा हुआ है।


title: बुलन्द दरवाज़ा

text: दरवाजे़ के तोरण पर ईसा मसीह से संबंधित कुछ पंक्तियाँ लिखी हैं जो इस प्रकार हैं: "मरियम के पुत्र यीशु ने कहा: यह संसार एक पुल के समान है, इस पर से गुज़रो अवश्य, लेकिन इस पर अपना घर मत बना लो। जो एक दिन की आशा रखता है वह चिरकाल तक आशा रख सकता है, जबकि यह संसार घंटे भर के लिये ही टिकता है, इसलिये अपना समय प्रार्थना में बिताओ क्योंकि उसके सिवा सब कुछ अदृश्य है" बुलंद दरवाज़े पर बाइबिल की इन पंक्तियों की उपस्थिति को अकबर को धार्मिक सहिष्णुता का प्रतीक माना जाता है।


title: यूबीएस

text: यूबीएस (पूरा नाम, UBS AG) विश्व की एक प्रमुख वितीय कम्पनी है जो भारत में "स्विस बैंक" के नाम से विख्यात है। इसका मुख्यालय स्विट्जरलैण्ड के जूरिक और बसेल में है। यह संसार की व्यक्तिगत सम्पदा के प्रबन्धन की सबसे बड़ी कम्पनी है। ऐसा विश्वास किया जाता है कि विश्व के बड़े-बड़े भ्रष्ट राजनेता और टैक्स-चोर इस बैंक में अपना धन जमा करते हैं। यूबीएस "यूनिअन बैंक ऑफ स्विट्जरलैण्ड" का संक्षिप्त रूप है जो कि इसकी पूर्व-संस्था का नाम है। सन् १९९८ में इसका विलय स्विस बैंक कारपोरेशन में हो जाने के बाद अब यह नाम सार्थक नहीं रहा।


title: खांडवी

text: खांडवी गुजराती व्यंजन है। ये जितनी दिखने में अच्छी लगती है उतनी ही खाने में स्वादिष्ट है। ये सिर्फ गुजरात और महाराष्ट्र में ही नहीं बल्कि पूरे भारत में लोकप्रिय है। इसके रोल्स देखकर लगता है कि इसे बनाना कठिन होगा लेकिन है बहुत आसान. बस घोला, पकाया, बिछाया, रोल किया, तड़का लगाया और आपकी खांडवी तैयार. खांडवी में तेल न के बराबर है और इसमें अधिक मिर्च मसाले भी नहीं है इसलिये आपके पेट के लिये भी यह एकदम फिट है। तो फिर आज बनाते है खांडवी.


title: खांडवी

text: बेसन को किसी बर्तन में छान कर निकालिये, दही को फैंट कर बेसन में मिलाइये, पानी, हींग, अदरक पेस्ट, हल्दी पाउडर और नमक डालकर चमचे से चलाते हुये घोल तैयार कीजिये. (घोल में गुठलियां नहीं रहनी चाहिये) एक भारी तले का बर्तन लीजिये, इसमें तैयार घोल डालिये और पकने के लिये गैस पर रखिये. चमचे से चलाते हुये लगभग 8-9 मिनट तक पकाइये. पहले तेज गैस पर पकाइये, जैसे ही घोल गाढ़ा होने लगे और घोल में उबाल आजाय, तो गैस फ्लेम धीमी कर दीजिये. घोल को चलाते हुये पकाइये. यह घोल पर्याप्त गाढ़ा हो जाय तो खांडवी जमाने के लिये तैयार है।


title: खांडवी

text: इस घोल को थाली या ट्रे में बिना चिकना किये, चमचा या कटोरी की सहायता से पतला फैलाकर रख दीजिये. 10 -15 मिनिट में यह घोल जम जाता है, चाकू की सहायता से 2 इंच चौड़ी, 6 इंच लम्बी पट्टियां काट लीजिये, इन पट्टियों को रोल बनाते हुये उठाइये और प्लेट में लगाकर रखिये.


title: खांडवी

text: छोटी कढ़ाई में तेल डाल कर गैस पर रखिये, तेल गरम होने पर राई डालिये, राई तड़कने के बाद हरी मिर्च डालिये, गैस बन्द करिये, इस तड़के को थोड़ा थोड़ा खांडवी के ऊपर डालिये, हरे धनियां और नारियल डाल कर इसे सजाइये. आपकी खाडवी तैयार है, खांडवी को हरे धनियां की चटनी के साथ परोसिये और खाइये.


title: १९७७ में पद्म भूषण धारक

text: यह सूची १९७७ में मिले पद्म भूषण धारकों की है '


title: १९८१ में पद्म भूषण धारक

text: यह सूची १९८१ के पद्म भूषण धारकों की है '


title: भेड़

text: भेड़ एक प्रकार का पालतू पशु है। इसे मांस, ऊन और दूध के लिए पाला जाता है। भारतवर्ष में करीब 40 नस्ल की भेड़ पाई जाती है


title: भेड़

text: भेड़ का मनुष्य से सम्बन्ध आदि काल से है तथा भेड़ पालन एक प्राचीन व्यवसाय है। भेड़ पालक भेड़ से ऊन तथा मांस तो प्राप्त करता ही है, भेड़ की खाद भूमि को भी अधिक ऊपजाऊ बनाती है। भेड़ कृषि अयोग्य भूमि में चरती है, कई खरपतवार आदि अनावश्यक घासों का उपयोग करती है तथा उंचाई पर स्थित चरागाह जोकि अन्य पशुओं के अयोग्य है, उसका उपयोग करती है। भेड़ पालक भेड़ों से प्रति वर्ष मेमने प्राप्त करते है।


title: धनगर

text: गड़रिया एक प्राचीन एवं प्रतिष्ठित जाति है । जो भारत के अन्य राज्यों में अन्य अन्य नामो से भी जानी जाती है । मुख्यतः यह जाति महाराष्ट्र उत्तर प्रदेश में निवास करती है । धनगर (DHANGAR) जाति भारत के संविधान आदेश 1950 के अनुसार,अनुसूचित जाति की श्रेणी में आती है। जिसका मुख्य व्यवसाय भेड़ बकरियों को पालना और भेड़ की ऊन से कंबल बनाकर बेचना रहा है।


title: धनगर

text: धनगर शब्द संस्कृत के धेनु शब्द से बना है, जिसका अर्थ है गाय।  ""धनगर"" शब्द ""मवेशी धन"" (संस्कृत "धन") के साथ जुड़ा हो सकता है या उन पहाड़ियों से लिया जा सकता है जहां वे रहते थे। उल हसन के अनुसार उनके समय के कुछ लोग संस्कृत शब्द ""धेनुगर"" ("मवेशी चरवाहा") से व्युत्पत्ति पर विश्वास करते थे, लेकिन इसे "काल्पनिक" होने के रूप में खारिज कर दिया। गड़रिया नाम पुराने हिंदी शब्द गाडर से लिया गया है, जिसका अर्थ है भेड़। दक्षिणी राजस्थान और उत्तर प्रदेश में, जहाँ बहुसंख्यक (4.5 मिलियन), बघेल शासक से अपने वंश का पता लगाते हैं। हिन्दू पौराणिक धर्म ग्रंथो के अनुसार उनके पूर्वजों का निर्माण भगवान शिव ने किया था। जबकि भेड़ों के साथ उनके विशेष संबंध हिंदू धर्म में एक विशेष महत्व रखते हैं, जैसा कि शिव के संबंध में उनकी मान्यताएं हैं।


title: धनगर

text: परंपरागत रूप से धनगर चरवाहे, भैंस रखने वाले, कंबल और ऊन के बुनकर, और किसान होते हैं। हालांकि उनकी एक उल्लेखनीय आबादी है, न केवल महाराष्ट्र में, बल्कि भारत में भी बड़े पैमाने पर, और एक समृद्ध इतिहास है, आज वे राजनीतिक रूप से अत्यधिक अव्यवस्थित समुदाय हैं वे अपने व्यवसाय के कारण सामाजिक रूप से अलग-थलग जीवन जीते थे, मुख्यतः जंगलों, पहाड़ियों और पहाड़ों में भटकते थे। महाराष्ट्र में, धनगरों को एक खानाबदोश जनजाति के रूप में वर्गीकृत किया गया है, लेकिन 2014 में भारत की आरक्षण प्रणाली में अनुसूचित जनजाति के रूप में पुनर्वर्गीकृत करने की मांग की गई थी।


title: धनगर

text: उत्तर प्रदेश में जनगणना 2011 के अंतर्गत धनगर को अनुसूचित जाति के रूप में दिखाया गया, जिनकी जनसंख्या 43,806 थी।


title: धनगर

text: धनगर जाती के लोग देवताओं के विभिन्न रूपों की पूजा करते हैं, जिनमें शिव, विष्णु, पार्वती और महालक्ष्मी उनके कुलदेवता या कुलदेवी के रूप में शामिल हैं। इन रूपों में खंडोबा, बीरलिंगेश्वर (बिरोबा), म्हसोबा, धुलोबा (धुलेश्वर), विठोबा, सिद्धनाथ (शिदोबा), जनाई-मलाई, तुलाई (तुलजा भवानी), यामी, पदुबाई, और अंबाबाई शामिल हैं। वे आम तौर पर इन मंदिरों में देवताओं की पूजा करते हैं और जो मंदिर उनके निवास स्थान के सबसे निकट होते हैं वह उनके कुलदेवता और कुलादेवी बन जाता है। जेजुरी में, देवता खंडोबा को एक धांगर के रूप में उनके अवतार में बानई के पति के रूप में माना जाता है। इसलिए, वह धनगरों के बीच लोकप्रिय है, क्योंकि वे उन्हे अपना कुलदेवता मानते हैं। खंडोबा (शाब्दिक रूप से "पिता तलवारकार") दक्कन के संरक्षक देवता हैं।


title: धनगर

text: मध्य प्रदेश - गारी, गायरी, गाडरी, पाल, बघेल, गड़ेरी, गड़रिया


title: धनगर

text: उत्तर प्रदेश - गड़रिया,पाल,बघेल


title: धनगर

text: राजस्थान - गड़रिया, गायरी, गाडरी, पाल,बघेल


title: धनगर

text: गुजरात - गड़रिया, पाल, बघेल, भारवाड़


title: धनगर

text: दिल्ली - गड़रिया, पाल, बघेल


title: धनगर

text: हरियाणा - गड़रिया, पाल, बघेल


title: धनगर

text: पंजाब - गड़रिया, पाल


title: धनगर

text: महाराष्ट्र - धनगर, हटकर, खुटेकर उत्तराखंड,कर्नाटक - कुरुबा


title: धनगर

text: तमिलनाडु - कुरुम्बा, कुरुम्बर


title: धनगर

text: तेलगाना,आंध्र प्रदेश - कुरुमा, कुरुबा


title: धनगर

text: नेपाल - गड़रिया, पाल, भेड़िहार, गड़ेरी


title: धनगर

text: छत्तीसगढ़ - गड़रिया, गड़ेरी, पाल, पाली,


title: धनगर

text: बंगाल - गड़रिया, गड़ेरी, पाल


title: धनगर

text: बिहार, झारखंड - गड़रिया, पाल, भेड़िहार, गड़ेरी


title: धनगर

text: झारखंड - गड़रिया, पाल, भेड़िहार, गड़ेरी ,


title: धनगर

text: गोवा - धनगर, हटकर, खुटेकर


title: धनगर

text: हिमाचल प्रदेश - गड़रिया, पाल, गद्दी


title: धनगर

text: प्रारंभ में धनगर की बारह जनजातियाँ थीं, और उनके एक परिवार के भाइयों को श्रम के आधार पर विभाजित कर रखा था। इन्होने बाद में तीन उप-विभाग और एक अर्ध-विभाजन का गठन किया। ये तीनों हत्कर (चरवाहे), (गौपालक) और खुटेकर (ऊन और कंबल बुनकर) / संगर हैं। अर्धभाग । सभी उप-जातियाँ इन विभाजनों में से किसी एक के अंतर्गत आती हैं। सभी उप-विभाग एक ही स्टॉक से निकलते हैं, और सभी सब-डिवीजन धनगर का एक समूह होने का दावा करते हैं। संख्या "साढ़े तीन" एक यादृच्छिक चयन नहीं है, लेकिन इसका धार्मिक और ब्रह्मांड संबंधी महत्व है।


title: धनगर

text: पश्चिमी महाराष्ट्र और कोंकण या मराठा देश के सभी धनगर (जैसे होल्कर) को "मराठा" कहा जा सकता है, लेकिन सभी मराठा धनगर नहीं हैं।


title: दंतकथा

text: ऐसी कहानियाँ या बातें जो कहीं लिखी नहीं गईं, किंतु परंपरागत रूप से सुनी जाती हैं और दोहराई जाती हैं दन्तकथा कहलाती हैं। ये लोक कथाओं का ही एक रूप है। इनमें सच्चाई हो भी सकती है और नहीं भी हो सकती।


title: मूत्र मार्ग संक्रमण

text: मूत्र पथ का संक्रमण (यूटीआई) एक बैक्टीरिया जनित संक्रमण है जो मूत्रपथ के एक हिस्से को संक्रमित करता है। जब यह मूत्र पथ निचले हिस्से को प्रभावित करता है तो इसे सामान्य मूत्राशयशोध (मूत्राशय का संक्रमण) कहा जाता है और जब यह ऊपरी मूत्र पथ को प्रभावित करता है तो इसे वृक्कगोणिकाशोध (गुर्दे का संक्रमण) कहा जाता है। निचले मूत्र के लक्षणों में दर्द सहित मूत्र त्याग और बार-बार मूत्र त्याग या मूत्र त्याग की इच्छा (या दोनो) शामिल हैं जबकि वृक्कगोणिकाशोध में निचले यूटीआई के लक्षणों के साथ बुखार और कमर में तेज दर्द भी शामिल होते हैं। बुजुर्ग व बहुत युवा लोगों में लक्षण अस्पष्ट या गैर विशिष्ट हो सकते हैं। दोनो प्रकार के संक्रमणों के मुख्य कारक एजेंट "एस्केरीशिया कॉली" हैं, हलांकि अन्य दूसरे बैक्टीरिया, वायरस या फफूंद भी कभी कभार इसके कारण हो सकते हैं।


title: मूत्र मार्ग संक्रमण

text: मूत्र पथ के संक्रमण, पुरुषों की तुलना में महिलाओं में अधिक आम हैं, आधी महिलाओं को उनके जीवन में कम से कम एक बार संक्रमण होता है। संक्रमण का बार-बार होना आम बात है। जोखिम कारकों में महिला शरीर रचना विज्ञान, शारीरिक संबंध और परिवार का इतिहास शामिल है। यदि वृक्कगोणिकाशोध होता है तो इसके बाद मूत्राशय संक्रमण होता है जो कि रक्त जनित संक्रमण के परिणामस्वरूप हो सकता है। स्वस्थ युवा महिलाओं में निदान का आधार मात्र लक्षण भी हो सकते हैं। वे जिनमें अस्पष्ट लक्षण होते हैं, निदान कठिन हो सकता है क्योंकि बैक्टीरिया बिना संक्रमण हुये भी उपस्थित हो सकते हैं। जटिल मामलों में या उपचार के विफल होने पर, एक मूत्र कल्चर उपयोगी हो सकता है। नियमित संक्रमण वाले लोगों में, एंटीबायोटिक की हल्की खुराक को निवारक उपाय के रूप में उपयोग किया जा सकता है।


title: मूत्र मार्ग संक्रमण

text: गैर जटिल मामलों में, एंटीबायोटिक की हल्की खुराक से, मूत्र पथ संक्रमणों का उपचार आसानी से हो जाता है, हलांकि इस स्थिति में उपचार के लिये उपयोग किये जाने वाले कई एंटीबायोटिक के प्रति प्रतिरोध बढ़ रहा है। जटिल मामलों में, लंबी अवधि तक या अंतः शिरा एंटीबायोटिक के उपयोग की जरूरत पड़ सकती है और यदि लक्षण दो या तीन दिन में बेहतर नहीं होते हैं तो अतिरिक्त निदान परीक्षणों की जरूरत हो सकती है। महिलाओं में बैक्टीरिया जनित संक्रमणों के सबसे आम उदाहरण मूत्र पथ संक्रमण हैं, क्योंकि 10% महिलाओं में वार्षिक रूप से मूत्र पथ संक्रमण विकसित होते हैं।


title: मूत्र मार्ग संक्रमण

text: निचले मूत्र पथ संक्रमण को मूत्राशय संक्रमण भी कहा जाता है। सबसे आम लक्षण मूत्र त्याग करते समय जलन और योनि स्राव की अनुपस्थिति में बार-बार मूत्र त्याग (या मूत्र त्याग की इच्छा) तथा गंभीर दर्द। ये लक्षण हल्के से गंभीर तक हो सकते हैं और एक स्वस्थ महिला में औसत रूप से छः दिन तक बने रह सकते हैं। जघन हड्डी के ऊपर या निचली पीठ में दर्द हो सकता है। ऊपरी मूत्र पथ संक्रमण या वृक्कगोणिकाशोध से पीड़ित लोगों में कमर में तेज दर्द, बुखार या मिचली और उल्टी के साथ निचले मूत्र पथ संक्रमण के परंपरागत लक्षण भी हो सकते हैं। कभी-कभार मूत्र में रक्त की कुछ मात्रा की उपस्थिति भी हो सकती है या प्यूरिया (मूत्र में मवाद) की कुछ मात्रा भी दिख सकती है।


title: मूत्र मार्ग संक्रमण

text: छोटे बच्चों में, मूत्र पथ संक्रमण (यूटीआई) का एकमात्र लक्षण बुखार हो सकता है। स्पष्ट लक्षणों की अनुपस्थिति में दो बरस से कम उम्र की लड़कियों और एक बरस से कम उम्र के लड़कों में बुखार के लक्षणों की उपस्थिति में कई चिकित्सा संगठन मूत्र कल्चर कराने की अनुशंसा करते हैं। शिशु भोजन लेना कम कर सकते हैं, उल्टी कर सकते हैं, अधिक सो सकते हैं और पीलिया के लक्षण भी दिखा सकते हैं। कुछ बड़े बच्चों में, मूत्र असंयम (मूत्राशय नियंत्रण का हानि) की नयी शुरुआत हो सकती है।


title: मूत्र मार्ग संक्रमण

text: वृद्ध लोगों में मूत्र पथ लक्षण निरंतर क्षीण हो जाते हैं। केवल असंयम, मानसिक स्थिति में परिवर्तन या थकान जैसे लक्षणों के साथ इसकी उपस्थिति के संकेत अस्पष्ट हो सकते हैं। जबकि कुछ लोग, स्वास्थ्य सेवा प्रदाताओं के पास घाव की सड़न, रक्त के किसी संक्रमण के प्राथमिक लक्षणों के साथ जा सकते हैं। इसका निदान काफी जटिल हो सकता है क्योंकि बुज़ुर्गों में असंयम या मनोभ्रंश पहले से उपस्थित हो सकता है।


title: मूत्र मार्ग संक्रमण

text: मूत्र पथ संक्रमण के 80–85% मामलों का कारण "ई. कॉली" होता है, जिसमें से "स्टेफिलोकॉकस सैप्रोफाइटिकस" 5–10% मामलों का कारण होता है। कभी-कभार ये वायरस जनित या फफूंद जनित संक्रमण भी हो सकते हैं। बैक्टीरिया जनित अन्य कारणों में निम्नलिखित शामिल हैं:"क्लेब्सिएला", "प्रोटियस", "स्यूडोमोनस" और "एंट्रोबैक्टर"। यह असामान्य है और आम तौर पर मूत्र प्रणाली या मूत्र कैथेटराइजेशन की असमान्यताओं से संबंधित है।"स्टैफिलोकॉकस ऑरियस" के कारण हुआ मूत्र पथ संक्रमण आम तौर पर रक्त अस्थि संक्रमण के बाद होता है।


title: मूत्र मार्ग संक्रमण

text: युवा और यौन सक्रिय महिलाओं में, मूत्राशय संक्रमणों का 75–90%, यौन गतिविधियों के कारण होता है, इसमें संक्रमण का जोखिम यौन सक्रियता से संबंधित होता है। शब्द "हनीमून मूत्राशयशोध" आरंभिक विवाह अवधि के दौरान होने वाले इस तथ्य से संबंधित है। रजोनिवृत्ति के बाद वाली महिलाओं में यौन संबंध गतिविधियां यूटीआई के विकास का जोखिम को प्रभावित नहीं करती हैं। यौन सक्रियता से अलग, स्पर्मिसाइड का उपयोग भी यूटीआई का जोखिम बढ़ा देता है।


title: मूत्र मार्ग संक्रमण

text: पुरुषों की तुलना में महिलाओं में यूटीआई अधिक होता है क्योंकि महिलाओं में मूत्रमार्ग अधिक छोटा तथा गुदा के अधिक पास होता है। रजोनिवृत्ति के साथ महिलाओं में एस्ट्रोजन स्तर कम होते जाते हैं और पूर्व सक्रिय रूप से योनि में रहने वाले जीवाणुओं की हानि के कारण मूत्र पथ संक्रमण का जोखिम बढ़ जाता है।


title: मूत्र मार्ग संक्रमण

text: मूत्र कैथेटराइज़ेशन मूत्र पथ संक्रमणों का जोखिम बढ़ा देता है। बैक्टेरियूरिया (मूत्र में बैक्टीरिया) का जोखिम 3 से 6 प्रतिशत, प्रतिदिन के बीच है और रोगनिरोधी प्रतिजैविक|ऐंटीबायोटिक लक्षणात्मक संक्रमणों को कम करने में प्रभावी नहीं हैं। केवल जरूरी होने पर तथा प्रविष्ट कराने के लिये असेप्टिक तकनीक द्वारा कैथेटराइज़ेशन कराने से और कैथेटर के बंद पड़ने वाले निकास को बाधा रहित रखकर संबंधित संक्रमण के जोखिम को कम किया जा सकता है।


title: मूत्र मार्ग संक्रमण

text: परिवारों में मूत्राशय संक्रमण की एक पूर्ववृत्ति उपस्थित हो सकती है। अन्य जोखिमों कारकों मेंमधुमेह, being खतना न होना और बड़ी प्रोस्टेट ग्रंथि होना शामिल हैं। जटिल कारक अस्पष्ट हैं और इनमें शारीरिक, कार्यात्मक, या चयापचयी असमान्यताओं की पूर्ववृत्ति शामिल है। जटिल यूटीआई का उपचार अधिक कठिन हैं और आम तौर पर इसमें अधिक अधिक आक्रामक मूल्यांकन, उपचार और फॉलोअप की जरूरत पड़ती है। बच्चों में यूटीआई वेसिकोयूरेटल रिफ्लक्स (मूत्राशय में मूत्रनली या गुर्देसे मूत्रका असामान्य प्रवाह) तथा कब्ज़ से जुड़ा है।


title: मूत्र मार्ग संक्रमण

text: रीढ़ की हड्डी में चोट से पीड़ित लोगों में मूत्र पथ संक्रमण का जोखिम बढ़ ताजा है क्योंकि वे कैथेटर का काफी उपयोग करते हैं और इसके लिये मूत्रत्याग शिथिलता भी आंशिक रूप से जिम्मेदार होती है। इस जनसंख्या में संक्रमण का सबसे आम कारण यही है तथा साथ ही अस्पताल में भर्ती होने का भी सबसे आम कारण यही है।साथ ही, इस जनसंख्या में रोकथाम व उपचार के लिये क्रेनबेरी रस या क्रेनबेरी पूरक अप्रभावी साबित होते हैं।


title: मूत्र मार्ग संक्रमण

text: वह बैक्टीरिया, जो मूत्र पथ संक्रमण के लिये आम तौर पर जिम्मेदार है, मूत्रनलिका के माध्यम से मूत्राशय में प्रवेश करता है। हलांकि, संक्रमण रक्त या लसीका द्वारा भी हो सकता है। ऐसा विश्वास किया जाता है कि बैक्टीरिया आम तौर पर आंत्र द्वारा मूत्रमार्ग में प्रवेश करता है और अपनी शारीरिक बनावट के कारण महिलाओं में इसके होने का अधिक जोखिम होता है। मूत्राशय में प्रवेश हासिल करने का बाद, "ई. कॉली" खुद को मूत्राशय की दीवार से चिपका देते हैं और एक बायोफिल्म का निर्माण करते हैं जो लड़के की रोग प्रतिरोधक प्रतिक्रिया में प्रतिरोध पैदा करती है।


title: मूत्र मार्ग संक्रमण

text: यूटीआई की आवृत्ति को न रोक सकने में अक्षम रहे कई उपाय किये गये हैं जिनमें गर्भनिरोधक गोलियां या कंडोम, शारीरिक संबंधों के तुरंत बाद मूत्र त्याग करना, विशेष प्रकार का अंडरवियर, मूत्र त्याग या मलत्याग के बाद निजी स्वच्छता के लिये उपयोग किये जाने वाले उपाय या किसी व्यक्ति द्वारा नहाना या शॉवर लेना शामिल हैं। इसी तरह से मूत्र को रोकना, अवरोध का उपयोग और नलधावन (डाउचिंग) के प्रभावों पर साक्ष्य की कमी है।


title: मूत्र मार्ग संक्रमण

text: वे लोग जिनको नियमित मूत्र पथ संक्रमण होता है और जो गर्भनिरोध के उपाय के रूप में स्पेर्मिसाइड या डायाफ्राम का उपयोग करते हैं उनको वैकल्पिक विधि के उपयोग की सलाह दी जाती है। क्रेनबेरी (रस या कैप्स्यूल) नियमित संक्रमण से पीड़ित उन लोगों में इसके होने को कम कर सकता है, लेकिन लंबी अवधि के सहिष्णुता एक मुद्दा है और 30% से अधिक मामलों में जठरांत्र समस्या होती है। दिन में दो बार का उपयोग एक बार के उपयोग से बेहतर हो सकता है। 2011 में, अंतः योनि प्रोबायोटिक्स के अतिरिक्त अध्ययन की आवश्यकता है जिससे इसकी प्रभावशीलता का निर्धारण हो सके। स्पर्मिसाइड रहित कंडोम या जन्म गर्भ निरोधक गोलियों का उपयोग गैर जटिल मूत्र पथ संक्रमण के जोखिम को नहीं बढ़ाता है।


title: मूत्र मार्ग संक्रमण

text: वे लोग जिनको नियमित संक्रमण होता है, उनके लिये दैनिक एंटीबायोटिक का एक लंबा कोर्स प्रभावी होता है।नियमित रूप से उपयोग की जाने वाली दवाओं में नाइट्रोफ्यूरेटॉएन और ट्राइमेथोप्रिम/सल्फामेथॉक्सेज़ोल शामिल हैं। मेथेनामाइन एक और एजेंट है जो इसके लिये नियमित तौर पर उपयोग किया जाता है क्योंकि मूत्राशय, जहां अम्लता कम होती है यह फॉर्मएल्डीहाइड उत्पन्न करता है जिसके प्रति प्रतिरोध विकसित नहीं होता है। वे मामले जो संभोग से संबंधित संक्रमणों वाले हैं, उनमें बाद में एंटीबायोटिक लेना उपयोगी हो सकता है। रजोनिवृत्त महिलाओं में, स्थानीय योनि संबंधी एस्ट्रोजन पुनरावृत्ति को कम करता देखा गया है। स्थानीय क्रीमों के विपरीत, पेसरीज़ से योनि के एस्ट्रोजन का उपयोग, एंटीबायोटिक की हल्की खुराक की तुलना उपयोगी नहीं पाया गया है। 2011 तक, कई सारे टीके विकसित किये गये हैं।


title: मूत्र मार्ग संक्रमण

text: निवारक एंटीबायोटिक द्वारा बच्चों में मूत्र पथ संक्रमण की कमी के साक्ष्य बेहद खराब हैं। यदि किडनी संबंधी कोई अन्य अंतर्निहित असमान्यता न हो तो बार-बार होने वाले यूटीआई आगे होने वाली गुर्दे की समस्याओं का बेहद कम संभावित कारण होता है, यह वयस्कों में होने वाले गंभीर गुर्दा रोग का मात्र एक तिहाई (0.33%) प्रतिशत से भी कम होता है।


title: मूत्र मार्ग संक्रमण

text: प्रत्यक्ष मामलों में, मात्र लक्षणों के आधार पर बिना प्रयोगशाला परीक्षणों की पुष्टि के निदान व उपचार किया जा सकता है। जटिल व संदिग्ध मामलों में मूत्र विश्लेषण द्वारा यूरीनरी नाइट्रेट, श्वेत रक्त कणिकाओं (ल्यूकोसाइट्स) या ल्यूकोसाइट ईस्टरेस की उपस्थिति को देख कर पुष्टि करना उपयोगी हो सकता है। एक अन्य परीक्षण यूरिन माइक्रोस्कोपी होता है, जो कि लाल रक्त कणिकाओं, श्वेत रक्त कणिकाओं या बैक्टीरिया की उपस्थिति की जांच करता है। मूत्र कल्चर तब सकारात्मक माना जाता है जब यह बैक्टीरिया कॉलोनी गणना को आम मूत्र पथ जीवों के प्रति मिली 10 कॉलोनी फॉर्मिंग यूनिट के बराबर या अधिक बताता है। इन कल्चर के माध्यम से एंटीबायोटिक संवेदनशीलता की भी जांच की जा सकती है, जो इनको एंटीबायोटिक उपचार के चयन में भी उपयोगी बनाता है। हलांकि, नकारात्मक कल्चर वाली महिलायें एंटीबायोटिक उपचार से भी बेहतर हो सकती हैं। मूत्र पथ संक्रमणों के लक्षणों के अस्पष्ट होने तथा विश्वसनीय परीक्षणों की अनुपस्थिति के कारण बुजुर्गों में निदान करना कठिन हो सकता है।


title: मूत्र मार्ग संक्रमण

text: मूत्र पथ संक्रमण में केवल निचला मूत्र पथ शामिल हो सकता है जिस स्थिति में इसे मूत्राशय संक्रमण कहा जाता है। दूसरी तरह से इसमें ऊपरी मूत्र पथ शामिल हो सकता है जिस स्थिति में इसे वृक्कगोणिकाशोध कहते हैं। यदि मूत्र में बैक्टीरिया की महत्वपूर्ण मात्रा शामिल हो लेकिन कोई लक्षण न हों तो इस स्थिति को स्पर्शोन्मुख जीवाणुमेह (एसिम्पटोमेटिक बैक्टेरियूरिया) कहते हैं। यदि मूत्र पथ संक्रमण में ऊपरी पथ शामिल हो और व्यक्ति को बहुमूत्र रोग हो, वह गर्भवती हो, पुरुष हो या वह कमजोर प्रतिरक्षातंत्र वाला हो तो इसे जटिल स्थिति कहते हैं। यदि महिला स्वस्थ और रजोनिवृति से पूर्व वाली स्थिति में हो तो इसे जटिल कहा जाता है। वे बच्चे जिनमें मूत्र पथ संक्रमण बुखार से जुड़ा हो तो उनमें इसे ऊपरी मूत्र पथ संक्रमण माना जाता है।


title: मूत्र मार्ग संक्रमण

text: बच्चों में मूत्र पथ संक्रमण के निदान के लिये एक सकारात्मक मूत्र कल्चर की आवश्यकता होती है। संग्रहण के लिये उपयोग की गयी विधि के लिये संदूषण एक गंभीर चुनौती पैदा करता है, इस प्रकार, बीच की धारा के “स्पष्ट मिलान” नमूने के लिये 10 CFU/mL कट-ऑफ का उपयोग किया जाता है, कैथेटर से प्राप्त किये गये नमूने के लिये 10 CFU/mL कटऑफ का उपयोग किया जाता है और सुप्राप्यूबिक एस्पिरेशन (सुई द्वारा मूत्राशय से सीधे निकाले गये नमूने) के लिये 10 CFU/mL कटऑफ का उपयोग किया जाता है। कल्चर के दौरान संदूषण की उच्च दर के चलते नमूनों का "यूरिन बैग" द्वारा संग्रह विश्व स्वास्थ्य संगठन द्वारा हतोत्साहित किया जाता है और टॉयलट प्रशिक्षितों की अनुपस्थिति में कैथेटराइज़ेशन को तजरीह दी जाती है। अमेरिकन एकेडमी ऑफ पीडियाट्रिक्स जैसे कुछ, ऐसे सभी दो वर्ष से छोटे व मूत्र पथ संक्रमण से पीड़ित सभी बच्चों के लिये रेनल अल्ट्रासाउंड और वॉयडिंग क्रिस्टोयूरेथ्रोग्राम (मूत्र त्याग करते समय किसी व्यक्ति के मूत्रमार्ग और मूत्राशय को वास्तविक समय एक्स-रे द्वारा देखना) की अनुशंसा करते हैं। हलांकि, यदि समस्यायें मिलती हैं तो, प्रभावी उपचार की कमीं के कारण तो दूसरे जैसे कि नेशनल इंस्टीट्यूट फॉर क्लीनिकल एक्सीलेंस, छः माह से छोटे या असमान्य परिणामों वाले बच्चों में केवल नियमित इमेजिंग की अनुशंसा करते हैं।


title: मूत्र मार्ग संक्रमण

text: सर्विसाइटिस (गर्भाशय ग्रीवा की सूजन) या वैजिनाइटिस (योनि की सूजन) से पीड़ित महिलाओं और यूटीआई के लक्षणों वाले युवाओं में "क्लमीडिया ट्रैकोमेटिस" या "नाइसेरिया गोनोरिया" संक्रमण भी एक कारण हो सकता है। वैजिनाइटिस का एक कारण यीस्ट संक्रमण भी हो सकता है। यूटीआई लक्षणों के एकाधिक एपीसोड वाले लोगों में इंटरस्टिशल सिस्टिसिस (मूत्राशय का गंभीर दर्द) हो सकता है लेकिन मूत्र कल्चर नकारात्मक बना रहता है और एंटीबायोटिक से कोई सुधार भी नहीं होता है। प्रॉस्टेटाइटिस (पौरुष ग्रंथि की सूजन) को भी विभेदक निदान में शामिल किया जा सकता है।


title: मूत्र मार्ग संक्रमण

text: एंटीबायोटिक ही मुख्य उपचार है। पहले कुछ दिनों में फोनाज़ोपिराइडिन को एंटीबायोटिक के साथ दिया जाता है, जिससे कि मूत्राशय संक्रमण के दौरान महसूस की जाने वाली जलन और व्यग्रता से आराम मिल सके। हलांकि इसके उपयोग से जुड़ी सुरक्षा चिंताओं के कारण इसे नियमित तौर पर अनुशंसित नहीं किया जाता है, विशेष रूप से मेथेमोग्लोबिनेमिया(रक्त में मेथेमोग्लोबिन में सामान्य से अधिक स्तर) के बढ़े जोखिम के कारण। एसेटामिनोफिन (पैरासेटेमॉल) को बुखार के लिये उपयोग किया जा सकता है।


title: मूत्र मार्ग संक्रमण

text: बार-बार यूटीआई होने की समस्या से पीड़ित महिलाओं में, केवल आरंभिक उपचार के विफल होने की स्थिति में चिकित्सा फॉलो-अप के साथ लक्षणों के प्रकट होने पर स्व-उपचार लाभदायक हो सकता है। एंटीबायोटिक के लिये दवा का पर्चा, फोन द्वारा फार्मासिस्ट को दिया जा सकता है।


title: मूत्र मार्ग संक्रमण

text: गैर जटिल संक्रमणों का केवल लक्षणों के आधार पर निदान व उपचार किया जा सकता है। मौखिक एंटीबायोटिक जैसे ट्राइमैथोप्रिम/सल्फामेथाक्साज़ोल (TMP/SMX), सेफालोस्प्रिन, नाइट्रोफ्यूरैन्टॉएन या फ्लूरोक्विनोलोन पर्याप्त रूप से बेहतर होने की अवधि को कम करते हैं और ये सभी समान रूप से प्रभावी होते हैं। ट्राइमेथोप्रिम, TMP/SMX या फ्लोरोक्विनोलोन के साथ तीन दिनों का उपचार आम तौर पर पर्याप्त होता है जबकि नाइट्रोफ्यूरैन्टॉएन को 5–7 दिन लगते हैं। उपचार के साथ, 36 घंटों के भीतर लक्षण बेहतर होने चाहिये। कुछ दिनों या सप्ताहों के भीतर लगभग 50% लोग बिना उपचार के बेहतर हो जाते हैं। इन्फेक्शस डिसीज़ सोसाइटी ऑफ अमेरिका, फ्लोरोक्विनोलोन को इस वर्ग की दवाओं के प्रति प्रतिरोध उत्पन्न होने के कारण प्रथम उपचार के रूप में अनुशंसित नहीं करती है। इस एहतियात के बावजूद, इन दवाओं के व्यापक उपयोग के कारण इस तरह की दवाओं के प्रति कुछ प्रतिरोध विकसित हो गया है। कुछ देशों में अकेले ट्राइमैथोप्रिम को ही TMP/SMX के बराबर माना जाता है। सरल यूटीआई के लिये, अक्सर बच्चे तीन दिन के एंटीबायोटिक उपचार पर प्रतिक्रिया दे देते हैं।


title: मूत्र मार्ग संक्रमण

text: मौखिक एंटीबायोटिक्स या अंतःशिरा एंटीबायोटिक के अधिक लंबे उपचार द्वारा, वृक्कगोणिकाशोध का सामान्य मूत्राशय संक्रमण की तुलना में अधिक आक्रामक ढ़ंग से उपचार किया जाता है। मौखिक फ्लोरोक्विनोलोन सिप्रोफ्लॉक्सासिन को आम तौर पर उन क्षेत्रों में उपयोग किया जाता है जहां पर प्रतिरोध दर 10% से कम है।यदि स्थानीय प्रतिरोध दर 10% से अधिक है तो, अक्सर अंतःशिरा सैफ्ट्रियाक्सोन की अनुशंसा की जाती है।वे लोग जिनमें अधिक जटिल लक्षण दिखाते हैं, दिये जा रहे एंटीबायोटिक्स के लिये अस्पताल में भर्ती किये सकते है। दो या तीन दिनों के उपचार से यदि लक्षणों में सुधार न हो तो गर्दे की पथरी के कारण मूत्र बाधा के बारे में विचार किया जा सकता है।


title: मूत्र मार्ग संक्रमण

text: महिलाओं में मूत्र पथ संक्रमण सबसे अधिक निरंतर होने वाले बैक्टीरिया जनित संक्रमण हैं। ये संक्रमण 16 से 35 वर्ष की उम्र में सबसे अधिक होते हैं, जिनमें से 10% महिलाओं को हर साल संक्रमण होता है और 60% को जीवन के किसी न किसी समय पर होता रहता है। पुनः होना सामान्य बात है और लगभग आधे लोगों को एक ही वर्ष के भीतर दूसरी बार संक्रमण होता है। पुरुषों की तुलना में महिलाओं में मूत्र पथ संक्रमण चार गुना तक अधिक होता है। वृक्कगोणिकाशोध 20-30 गुना कम बार होता है। लगभग 40% तक मामलों की संख्या के साथ ये अस्पताल से अर्जित संक्रमणों के सबसे आम कारण है। महिलाओं में मूत्र में स्पर्शोन्मुख बैक्टीरिया की दर उम्र के साथ बढ़ती है, बच्चे जनने की उम्र के दौरान यह 2 से 7 प्रतिशत से ले कर देखभाल घरों में बुजुर्ग महिलाओं के साथ यह 50% तक होती है। 75 वर्षों से अधिक की उम्र वाले पुरुषों में मूत्र में स्पर्शोन्मुख बैक्टीरिया की दर 7-10% तक होती है।


title: मूत्र मार्ग संक्रमण

text: 10% लोगों को, मूत्र पथ संक्रमण उनके बचपन में प्रभावित कर सकता है। बच्चों में, तीन माह से कम की उम्र के खतनारहित बालकों में मूत्र पथ संक्रमण सबसे आम है, जिसके बाद एक वर्ष से कम उम्र की बालिकाओं का नंबर आता है। बच्चों के बीच इसके होने की आवृत्ति के आंकलन काफी विविध हैं। जन्म से लेकर दो वर्ष की उम्र तक वाले बच्चों के समूह में बुखार होने पर 2 से 20% बच्चों में यूटीआई का निदान होता है।


title: मूत्र मार्ग संक्रमण

text: संयुक्त राज्य अमरीका में मूत्र पथ संक्रमण के कारण लगभग हर वर्ष, 7 मिलियन कार्यालय दौरे, एक मिलियन आकस्मिक विभाग दौरे और एक लाख अस्पताल भर्ती मामले होते हैं। काम पर समय की हानि और स्वास्थ्य देखभाल के आधार पर इन संक्रमणों की लागत काफी महत्वपूर्ण है। संयुक्त राज्य अमरीका में उपचार की प्रत्यक्ष वार्षिक लागत का आंकलन लगभग 1.6 बिलियन अमरीकी डॉलर है।


title: मूत्र मार्ग संक्रमण

text: मूत्र पथ संक्रमणों का वर्णन प्राचीन काल से किया जा रहा है और इसका पहला दस्तावेज़ित वर्णन ई.पू.1550 के एबरस पेपाइरस में मिलता है। मिस्रियों द्वारा इसको "मूत्राशय से ताप का निकलना" की तरह बताया गया है। 1930 में एंटीबायोटिक की उपलब्धता होने तक प्रभावी उपचार नहीं हो पाता था जिसके पूर्व जड़ीबूटियां,रक्त निष्कासन तथा अन्य चीजें उपयोग की जाती थीं।


title: मूत्र मार्ग संक्रमण

text: गुर्दा संक्रमण के जोखिम के कारण, मूत्र पथ संक्रमण, गर्भावस्था के दौरान अधिक चिंताजनक होता है। गर्भावस्था के दौरान, उच्च प्रोजेस्टेरोन स्तर, मूत्रवाहनी और मूत्राशय के मांसपेशीय क्षमता को घटाने के जोखिम को बढ़ा देता है, जिसके कारण उतार (रीफ्लक्स) की संभावना बढ़ जाती है जहां पर मूत्रवाहनी में मूत्र वापस जा कर गुर्दे तक पहुंच जाता है। जबकि गर्भवती महिला में स्पर्शोन्मुख जीवाणुमेह का जोखिम नहीं होता है, लेकिन यदि जीवाणुमेह उपस्थित है तो गुर्दा संक्रमण का जोखिम 25-40% तक बढ़ जाता है। इस प्रकार यदि मूत्र परीक्षण, लक्षणों की अनुपस्थिति में भी, संक्रमण के चिह्नों को दर्शाये तो उपचार की संस्तुति की जाती है।सेफालेक्सिन या नाइट्रोफ्यूरैन्टॉएन का आम तौर पर उपयोग किया जाता है क्योंकि इनको गर्भावस्था के दौरान सुरक्षित समझा जाता है। गर्भावस्था के दौरान गुर्दा संक्रमण के परिणामस्वरूप समय-पूर्व जन्म या प्री-एक्लेम्पशिया (गर्भावस्था के दौरान उच्च रक्तचाप और गुर्दे की खराबी की एक अवस्था जिसके कारण सीज़र्स की जरूरत पड़ सकती है) हो सकता है।


title: सत्यनारायण शास्त्री

text: पंडित सत्यनारायण शास्त्री (1887 -- 23 सितंबर 1969 ) आधुनिक आयुर्वेदजगत् के प्रख्यात पंडित और चिकित्साशास्त्री थे। आयुर्वेद की धवल परंपरा को सजीव बनाए रखने के लिए आपने जीवन भर कार्य किया। उन्हें चिकित्सा विज्ञान क्षेत्र में पद्म भूषण से १९५४ में सम्मानित किया गया।


title: सत्यनारायण शास्त्री

text: जन्म सन् 1887 ई. (संवत् 1944 की माघ कृष्ण गणेश चतुर्थी) को नगर से 14 किमी पश्चिम में वाराणसी-भदोही मार्ग पर स्थित कुरौना नामक ग्राम में परासर गोत्रीय कुलीन सरयूपारीय ब्राह्मण परिवार में हुआ था। कहा जाता है कि इनके पूर्वज लगभग 700 वर्ष पूर्व देवरिया जिला के धमौली नामक ग्राम से पंचक्रोसी परिक्रमा के उद्देश्य से काशी आए थे तथा फिर यही रच बस गए।


title: सत्यनारायण शास्त्री

text: इनके पिता पंडित बेलभद्र पाण्डेय विलक्षण पुत्र को शिक्षा-दिक्षा हेतु लेकर नगर में आए तथा दशाश्वमेध क्षेत्र के अगस्तकुंडा मुहल्ले में रहने लगे। अल्पायु में ही इन्होंने भाषा, गणित आदि विषयों का अच्छा ज्ञान प्राप्त कर लिया था। महामहोपाध्याय पं॰ गंगाधर शास्त्री तथा महामहोपाध्याय शिवकुमार शास्त्री से इन्होंने साहित्य, न्याय, विविध दर्शनों तथा अन्य विद्याओं का ज्ञान प्राप्त किया था। सत्यनारायण ने ज्योतिर्विद् जयमंगल ज्योतिषी से ज्योतिष का, योगिराज शिवदयाल शास्त्री से योग, वेदांग एवं तंत्र कविराज धर्मदास से आयुर्वेद की शिक्षा प्राप्त की थी।


title: सत्यनारायण शास्त्री

text: 1925 ई. में ये काशी हिंदू विश्वविद्यालय में आयुर्वेद महाविद्यालय के प्राध्यापक नियुक्त हुए और 1938 ई. में इसके प्रिंसिपल हो गए। वाराणसेय संस्कृत विश्वविद्यालय में आयुर्वेद विभाग खुलने पर वहाँ सम्मानित विभागाध्यक्ष और बाद में प्राचार्य नियुक्त हुए।


title: सत्यनारायण शास्त्री

text: सन् 1950 ई. में भारत के प्रथम राष्ट्रपति डॉ॰ राजेंद्र प्रसाद ने आपको अपना निजी चिकित्सक नियुक्त किया और उनकी मृत्यु तक उनके निजी चिकित्सक रहे। इस रूप में भी आपने आयुर्वेदजगत् का गौरववर्धन किया।


title: सत्यनारायण शास्त्री

text: ये अखिल भारतीय सरयूपारीण पंडित परिषद् और काशीशास्त्रार्थ-महासभा के अध्यक्ष, काशी विद्वत्परिषद् और विद्वत्प्रतिनिधि-सभा के संरक्षक भी थे। ये वाराणसेय शास्त्रार्थ महाविद्यालय के स्थायी अध्यक्ष और आयुर्वेद महाविद्यालय, वाराणसी के संस्थापक भी थे। 1938 ई. में ये हिंदू विश्वविद्यालय के प्रतिनिधि के रूप में भारतीय चिकित्सा परिषद के सदस्य चुने गए थे।


title: सत्यनारायण शास्त्री

text: काशी की परंपरा के अनुसार प्रारंभ से ही शास्त्री जी गरीब तथा असहाय विद्यार्थियों को सहायता देकर घर पर ही उन्हें विद्यादान देते रहे।


title: सत्यनारायण शास्त्री

text: सन् 1955 ई में 'पद्मभूषण' के अलंकरण से आपको विभूषित किया गया। आपकी यह उपाधि-भारत सरकार द्वारा संस्कृत और आयुर्वेद के प्रति की गई सेवाओं के लिए प्रदान की गई। किंतु 1967 ई. में हिंदी आंदोलन के समय जब नागरीप्रचारिणी सभा, काशी ने हिंदीसेवी विद्वानों से सरकारी अलंकरण के त्याग का अनुरोध किया तब आपने भी अलंकरण का त्याग कर दिया। नाड़ीज्ञान तथा रोगनिदान के पाप अन्यतम आचार्य थे। रोगी की नाड़ी देखकर रोग और उसके स्वरूप का सटीक निदान तत्काल कर देना अपकी सबसे बड़ी विशेषता रही।


title: सत्यनारायण शास्त्री

text: 23 सितंबर 1969, मंगलवार को 82 वर्ष की आयु में अगस्तकुंडा स्थित निवासस्थान पर शास्त्री जी का देहांत हो गया। आप "मां काली" तथा "बाबा विश्वनाथ" के अनन्य भक्त थे। मृत्यु के कुछ देर पूर्व आपने कहा - 'अब त्रयोदशी हो गई, अच्छा मुहूर्त आ गया है।' आपने पद्मासन लगाकर बैठने की कोशिश की किंतु वह संभव न हो पाने के कारण आपने प्राणायाम किया और कुछ श्लोकों का उच्चारण करते हुए प्राण त्याग दिए।


title: के एस थिमैया

text: कोडन्डेरा सुबैया थिमैया (संक्षेप में : के एस थिमैया, निधन: १८ दिसंबर १९६५)) 08 मई 1957 से 07 मई 1961 तक भारत के थलसेनाध्यक्ष थे। उन्हें प्रशासकीय सेवा क्षेत्र में पद्म भूषण से १९५४ में सम्मानित किया गया। ये कर्नाटक राज्य से हैं।


title: महादेव अइयर गणपति

text: महादेव अइयर गणपति को प्रशासकीय सेवा क्षेत्र में पद्म भूषण से १९५४ में सम्मानित किया गया। ये उड़ीसा राज्य से हैं।


title: पांड्याल सत्यनारायण राव

text: पांड्याल सत्यनारायण राव को प्रशासकीय सेवा क्षेत्र में पद्म भूषण से १९५४ में सम्मानित किया गया। ये आंध्र प्रदेश राज्य से हैं।


title: राधा कृष्ण गुप्ता

text: राधा कृष्ण गुप्ता को प्रशासकीय सेवा क्षेत्र में पद्म भूषण से १९५४ में सम्मानित किया गया। ये दिल्ली राज्य से हैं।


title: वी नरहरि राव

text: वी नरहरि राव को १९५४ में प्रशासकीय सेवा क्षेत्र में पद्म भूषण से सम्मानित किया गया। ये कर्नाटक राज्य से हैं। ये भारत के पहले नियंत्रक एवं महालेखा परीक्षक (CAG) हैं।


title: अयोध्यानाथ खोसला

text: अयोध्यानाथ खोसला को विज्ञान एवं अभियांत्रिकी क्षेत्र में पद्म भूषण से १९५४ में सम्मानित किया गया। ये दिल्ली राज्य से हैं।


title: आर आर हांडा

text: आर आर हांडा को प्रशासकीय सेवा क्षेत्र में पद्म भूषण से १९५४ में सम्मानित किया गया। ये पंजाब राज्य से हैं।


title: पाल्देन थोन्दुप नामग्याल

text: महाराज कुमार पाल्देन टी नाम्ग्याल को सार्वजनिक उपक्रम क्षेत्र में पद्म भूषण से १९५४ में सम्मानित किया गया। ये सिक्किम राज्य से हैं।


title: वी एल मेहता

text: वी एल मेहता को सार्वजनिक उपक्रम क्षेत्र में पद्म भूषण से १९५४ में सम्मानित किया गया। ये गुजरात राज्य से हैं।


title: ए॰ लक्षमणस्वामी मुदलियार

text: दीवान बहादुर सर अर्कोट लक्ष्मणस्वामी मुदलियार (१४ अक्टूबर १८८७ - १९७४) भारत के एक शिक्षाविद एवं चिकित्सक थे। वे सर अर्काट रमास्वामी मुदलियार के छोटे जुड़वा भाई थे। दोनों भाइयों की आरम्भिक शिक्षा कुर्नूल में हुई और १९०३ में वे शिक्षा के लिए मद्रास चले गये। भारत सरकार ने १९५४ में उन्हे पद्मभूषण से सम्मानित किया गया।


title: अमरनाथ झा

text: अमरनाथ झा (25 फ़रवरी 1897 – 2 सितम्बर 1955) भारत के शिक्षाविद थे। वे इलाहाबाद विश्वविद्यालय एवं काशी हिन्दू विश्वविद्यालय के उपकुलपति एवं हिन्दी साहित्य सम्मेलन के सभापति रहे। वे गंगानाथ झा के पुत्र थे। उन्हें साहित्य एवं शिक्षा क्षेत्र में पद्म भूषण से १९५४ में सम्मानित किया गया।


title: अमरनाथ झा

text: वे हिन्दी के प्रबल समर्थकों में से एक थे। हिन्दी को सम्माननीय स्तर तक ले जाने और उसे राजभाषा बनाने के लिए उन्होने बहुमूल्य योगदान दिया था। हिन्दी को राजभाषा बनाने के प्रश्न पर विचार करने के लिए जो आयोग बनाया था, उसके एक सदस्य डॉ. अमरनाथ झा भी थे। वे हिन्दी के समर्थक थे और खिचड़ी भाषा उन्हें स्वीकर नहीं थी।


title: वी॰ नारायण मेनन

text: वल्लथोल नारायण मेनन (16 अक्टूबर 1878 – 13 मार्च 1958) केरल राज्य से मलयालम भाषा के भारतीय कवि थे।वे मलयालम साहित्य में मानव के मानसिक भाव को काल्पनिकता का परिधान देकर सुदर रूप में प्रस्तुत करने वाले महान कवियों में से एक थे। उन्होने 1909 में बाल्मीकि रामायण का मलयालम भाषा में अनुवाद किया। 1910 में "बधिरविलापम्" नामक विलापकाव्य लिखा। इसके बाद उन्होंने अनेक नाटकीय भावकाव्य लिखे--गणपति, बंधनस्थनाय अनिरुद्धन्, ओरू कत्तु (एक खत), शिष्यनुम् मकनुम् (शिष्य और पुत्री), मग्दलन मरि यम्, अच्छनुम् मकनुम (पिता पुत्री) कोच्चुसीता इत्यादि। सन् 1924 के बाद रचित साहित्यमंजरियों में ही वल्लथोल के देशभक्ति से ओतप्रोत वे काव्यसुमन खिले थे जिन्होंने उनको राष्ट्रकवि के पद पर आसीन किया। एन्रे गुरुनाथन (मेरे गुरुनाथ) इत्यादि उन भावगीतों में अत्यधिक लोकप्रिय हैं। जीवन के कोमल और कांत भावों के साथ विचरण करना वल्लथोल को प्रिय था। अंधकार में खड़े होकर रोने की प्रवृत्ति उनमें नहीं थी। यह सत्य है कि पतित पुष्पों को देखकर उन्होंने भी आहें भरी हैं, परंतु उनपर आँसू बहाते रहने की तुलना में विकसित सुमनों को देखकर आह्लाद प्रकट करने की प्रवृत्ति ही उनमें अधिक हैं। वल्लथोल नारायण मेनन को साहित्य एवं शिक्षा क्षेत्र में पद्म भूषण से 1954 में सम्मानित किया गया।


title: हुसैन अहमद मदनी

text: सय्यद हुसैन अहमद मदनी (6 अक्टूबर 1879 - 1957) भारतीय उपमहाद्वीप से इस्लामी विद्वान थे । उनके अनुयायियों ने उन्हें शेख अल-इस्लाम , शेख उल अरब वाल अजम को हदीस और फिकह में अपनी विशेषज्ञता को स्वीकार करने के लिए बुलाया । वह 1 9 54 में पद्म भूषण के नागरिक सम्मान के पहले प्राप्तकर्ताओं में से एक थे। राष्ट्र (पाकिस्तान) समाचार पत्र के अनुसार, "देवबंद गणमान्य व्यक्तियों ने एक समय में भारत-पाक उपमहाद्वीप के शाही अधीनता के खिलाफ अपना संघर्ष शुरू किया जब किसी ने ब्रिटिश शासन के खिलाफ एक शब्द बोलने की हिम्मत नहीं की। "  मौलाना हुसैन अहमद मदनी को साहित्य एवं शिक्षा क्षेत्र में पद्म भूषण से १९५४ में सम्मानित किया गया। ये पंजाब राज्य से हैं।


title: हुसैन अहमद मदनी

text: उनका जन्म बंगर्मौ जिला उन्नाव में हुआ था जहां उनके पिता शिक्षक थे। वह मूल रूप से तंद जिला फैजाबाद से थे। उनके पिता सयाद हबीबुल्लाह थे, जो पैगंबर मुहम्मद के वंशज थे।


title: हुसैन अहमद मदनी

text: 1892 में, तेरह वर्ष की आयु में, वह दारुल उलूम देवबंद गए , जहां उन्होंने मेहमूद हसन के अधीन अध्ययन किया। गूढ़ विज्ञान को पूरा करने के बाद, वह रशीद अहमद गंगोही के शिष्य बने, जिन्होंने बाद में उन्हें सूफी मार्ग में दूसरों को शुरू करने के लिए अधिकृत किया। रशीद अहमद गंगोही मेहमूद हसन के पायर (या आध्यात्मिक शिक्षक) भी थे और यह मेहमूद हसन थे जिन्होंने हुसैन अहमद को रशीद अहमद गंगोही के शिष्य बनने के लिए कहा था। वह रशीद अहमद गंगोही के वरिष्ठ खुलाफा (या उत्तराधिकारी) के बीच आयोजित हुए थे।


title: हुसैन अहमद मदनी

text: उनके माध्यम से उनकी आध्यात्मिक वंशावली अलाउद्दीन सबीर कालियारी वापस जाती है जो चिस्ती आदेश की चिस्ती-सबरी शाखा की उत्पत्तिकर्ता थीं। हालांकि, यह आध्यात्मिक श्रृंखला सूफीवाद के लक्ष्मी आदेश के साथ दृढ़ता से जुड़ा हुआ है, क्योंकि हुसैन अहमद के पैतृक पीरों में से एक ने सैयद अहमद शहीद को अपने स्वामी के रूप में स्वीकार किया था जो नकवंडी आदेश से संबंधित थे। इस प्रकार हुसैन अहमद को नकवंडी और चिस्ती आदेश दोनों से जोड़ने का लाभ था। जबकि पूर्व सूफी आदेश ने मूक आविष्कार पर जोर दिया, बाद में इस्लाम के अधिक गूढ़ पहलुओं पर ध्यान केंद्रित किया। उनके विचारों का मुख्य विद्यालय, जिनकी litanies उन्होंने अभ्यास किया, हालांकि Chisti-Sabiri आदेश था।


title: हुसैन अहमद मदनी

text: दारुल उलूम देवबंद से स्नातक होने के बाद, वह अपने परिवार के साथ मदीना चले गए। उन्होंने अरबी व्याकरण, usul अल-फ़िकह, उसूल अल-हदीस, और कुरानिक exegesis पढ़ाना शुरू किया। उन्होंने मदीना में इन विभिन्न इस्लामी विज्ञानों को पढ़ाने में 18 साल बिताए। उसके बाद उन्हें दारुल उलूम देवबंद के मुख्य शिक्षक और "शेखुल हदीस" के रूप में नियुक्त किया गया। उन्होंने इस स्थिति में लगभग 28 वर्षों तक सेवा की।


title: हुसैन अहमद मदनी

text: माल्टा द्वीप में एक जेल में रेशम पत्र षड्यंत्र में उनकी भूमिका के लिए अंग्रेजों द्वारा उनके शिक्षक मेहमूद हसन की सजा सुनाई जाने के बाद, मदनी ने उनके साथ जाने के लिए स्वयंसेवा किया ताकि वह उनकी देखभाल कर सके। उन्हें व्यक्तिगत रूप से दोषी नहीं ठहराया गया था। मेहमूद को तीन साल तक कैद किया गया था। ऐसा इसलिए हुआ कि रमजान का पवित्र इस्लामी महीना आया था और न ही मेहमूद हसन और न ही मदनी कुरान के हाफिज थे। इस उदाहरण में, मेहमूद हसन ने अपने छात्र (मदनी) से कहा कि उनके अधिकांश जीवन में, तारावीह नामक विशेष रात की प्रार्थनाओं में पूर्ण कुरान को सुनने के बिना उनके पास रमजान नहीं था। हुसैन अहमद मदनी, जिन्होंने अपने शिक्षकों का बहुत सम्मान किया, ने अपने शिक्षक की इस वाक्य को गंभीरता से लिया और जेल में रहते हुए पवित्र कुरान को याद करना शुरू कर दिया। दैनिक, मदनी पवित्र कुरान के एक जुज़ (भाग) को याद करेंगे और इसे तारावीह में सुनाएंगे। ऐसा करने के लिए, उन्होंने रमजान के 30 दिनों में पूरे कुरान को याद किया, इस प्रकार अपने शिक्षक मेहमूद हसन को पवित्र कुरान सुनने से वंचित रहने से बचाया, क्योंकि उनके पास हर रमजान था। शिक्षकों के प्रति सम्मान का एक उदाहरण है!


title: हुसैन अहमद मदनी

text: अपनी रिहाई के बाद, वह भारत लौट आए और भारत के स्वतंत्रता संग्राम में सक्रिय रूप से शामिल हो गए। मुसलमानों के एक वर्ग पर उनका काफी प्रभाव पड़ा, जो पूर्वी उत्तर प्रदेश और बिहार से अधिक प्रमुख थे। मौलाना मदानी जामिया मिलिया इस्लामिया, नई दिल्ली के संस्थापक सदस्यों में से एक थे। वह शेखुल-हिंद मौलाना महमूद हसन की अध्यक्षता में नींव समिति (जामिया मिलिया इस्लामिया की नींव के लिए) के सदस्य थे, 29 अक्टूबर 1929 को मिले। वह दो राष्ट्र सिद्धांत के खिलाफ थे, और मुख्य रूप से इसके कारण, एक पूर्वी उत्तर प्रदेश और बिहार के मुसलमानों की बड़ी संख्या पाकिस्तान की स्वतंत्रता और भारत के विभाजन के समय पाकिस्तान में स्थानांतरित हो गई। वह जमीयत उलेमा-ए-हिंद के राष्ट्रपति बने, 1957 में उनकी मृत्यु तक उन्होंने एक पद संभाला। (उन्होंने अपनी मृत्यु तक दारुल उलूम देवबंद में शेखुल हदीस का पद भी रखा)।


title: हुसैन अहमद मदनी

text: हुसैन अहमद मदानी पाकिस्तान की स्थापना के खिलाफ थे। उनका मानना था कि वर्तमान समय में, राष्ट्रों को मातृभूमि (भौगोलिक आधार) के आधार पर बनाया गया है, न कि जातीयता और धर्म पर। इस मुद्दे पर कि किसी देश की पहचान भूमि या धर्म पर निर्भर थी, हुसैन अहमद मदानी और अलामा इकबाल के बीच एक दिलचस्प बहस थी। इस ज्ञात पर हुसैन अहमद मदानी के साथ पहले ज्ञात पैन इस्लामवादी और एक प्रमुख समर्थक पाकिस्तानी व्यक्ति अल्लामा इकबाल ने पहले इस मुद्दे पर हुसैन अहमद मदानी के साथ मतभेद विकसित किए थे। बाद में इन दोनों नेताओं के एक आपसी दोस्त, तालुट नाम के एक व्यक्ति ने इकबाल और मदानी दोनों को पत्र लिखकर हस्तक्षेप किया। तालूट परिस्थितियों और मदनी के इरादे से अधिक स्पष्टता लाने में सक्षम था कि उन्होंने मूल रूप से नए राष्ट्रों और घरों के निर्माण के बारे में क्या कहा था। तालूट का हस्तक्षेप सफल रहा और आखिरकार इकबाल और मदानी दोनों एक दूसरे को बेहतर समझने में सक्षम थे। इसके परिणामस्वरूप दोनों मुस्लिम नेताओं और इकबाल के बीच एक समझौता हुआ और अंततः एक व्यक्तिगत पत्र लिखा था कि उन्होंने मौलाना हुसैन अहमद मदानी की सेवा और उनके राजनीतिक मतभेदों के बावजूद इस्लाम को भक्ति के रूप में सम्मानित किया। हुसैन अहमद मदानी को खुद को यह कहते हुए उद्धृत किया गया था, "सभी को ऐसे लोकतांत्रिक सरकार के लिए संयुक्त रूप से प्रयास करना चाहिए जिसमें हिंदू, मुस्लिम, सिख, ईसाई और पारसी शामिल हैं। ऐसी स्वतंत्रता इस्लाम के अनुसार है।" ... .. "कि मुस्लिम एक धार्मिक बहुवचन समाज में अवलोकन मुसलमानों के रूप में रह सकते हैं जहां वे एक स्वतंत्र, धर्मनिरपेक्ष भारत के पूर्ण नागरिक होंगे।"


title: हुसैन अहमद मदनी

text: द नेशन (समाचार पत्र) में एक समाचार पत्र लेख उद्धृत करने के लिए, "जब भी भारतीय आजादी का इतिहास चर्चा की जाती है, बहादुर देवबंद विद्वानों का नाम महान सम्मान और सम्मान के साथ लिया जाता है।"


title: होन्नामाना केरे

text: होन्नामाना केरे (कन्नड़: ಹೊನ್ನಮ್ಮನ ಕೆರೆ) कुर्ग का सबसे बड़ी झील सोम्वर्पेत तलुक्, कुर्ग जिला, कर्नाटक में है। होन्नामाना केरे एक पर्यटक जगह है। शोम्वर्पेत से 6 किमी दूर दोद्दमल्थे गांव मे है। झील कॉफी सम्पदा और चट्टानों सहित सुंदर परिदृश्य से घिरा हुआ है। गोरि पर्व पर हर वर्ष विशेष पूजा होति है।कॉफी बागान, सुंदर मंदिर।


title: परम योद्धा: अमेरिका बनाम ब्रिटेन

text: परम योद्धा: अमेरिका बनाम ब्रिटेन अल्टीमेट फाइटिंग चैम्पियनशिप (यू एफ सी) का नौंवा भाग है, जो रियल्टी टीवी श्रृंखला द अल्टीमेट द्वारा निर्मित है, जिसका निर्माण जनवरी २००९ में आरम्भ कर दिया गया था और १ अप्रैल, २००९ से स्पाइक पर प्रसारित किया जायेगा। इस भाग का केंद्र बिंदु हल्के लड़ाकू विमान और वेल्टरवेट सेनानी हैं। शो में भाग लेने के लिए योद्धा द्वारा कम से कम तीन बार अक्टूबर २००८ में हुए ट्रायआउट पेशेवर बाऊट में भाग लिया हुआ होना चाहिए।


title: परम योद्धा: अमेरिका बनाम ब्रिटेन

text: यू एफ सी मिडलवेट योद्धा माइकल बिस्पिंग दो में से एक कोच होंगे। दुसरे कोच हैंडरसन हैं। वे यू एफ सी ९३ : फ्रेंकलिन बनाम हैंडरसन में रिच फ्रेंकलिन को हरा कर कोच बनें हैं।


title: ललित मोहन बैनर्जी

text: [[श्रेणी:१९५५ पद्म


title: वसंत रामजी खनोलकर

text: वसंत रामजी खनोलकर (13 अप्रैल 1895 - 29 अक्टूबर 1978) को वी आर खानोलकर के नाम से जाना जाता था जो एक भारतीय रोगविज्ञानी थे। उन्होंने कैंसर, रक्त समूहों और कुष्ठ रोग की महामारी विज्ञान और समझ के लिए प्रमुख योगदान दिया। उन्हें अक्सर "भारत में पैथोलॉजी और चिकित्सा अनुसंधान के पिता" के रूप में जाना जाता है।


title: वसंत रामजी खनोलकर

text: उनका जन्म 13 अप्रैल 1895 को गोमांतक मराठा समाज में हुआ था। उन्होंने लंदन विश्वविद्यालय में चिकित्सा का अध्ययन किया और 1923 में पैथोलॉजी में एमएड की डीग्री प्राप्त की है। उन्होंने ग्रांट मेडिकल और सेठ जीएस मेडिकल कॉलेजों में पैथोलॉजी के प्रोफेसर के रूप में प्रवेश लिया है। वह टाटा मेमोरियल अस्पताल के साथ भी जुड़े और प्रयोगशालाओं और अनुसंधान के निदेशक के रूप में कार्य किया। भारत सरकार ने उन्हें चिकित्सा का एक राष्ट्रीय शोध प्रोफेसर नियुक्त किया। उन्होंने भारतीय कैंसर अनुसंधान केंद्र को व्यवस्थित करने में मदद की और 1973 तक अपनी स्थापना से निदेशक के रूप में कार्य किया।


title: वसंत रामजी खनोलकर

text: वह इंडियन एसोसिएशन ऑफ पैथोलॉजिस्ट और माइक्रोबायोलॉजिस्ट के संस्थापक अध्यक्ष भी रहे। डॉक्टर खानोलकर ने कैंसर और कुष्ठ रोग पर 100 से अधिक वैज्ञानिक पत्रों पर 3 पुस्तकें प्रकाशित की हैं। उन्हें मानवता के लिए विशिष्ट सेवा के लिए भारत सरकार से 1955 में पद्म भूषण पुरूस्कार भी प्राप्त हुआ। 29 अक्टूबर, 1978 को उनकी मृत्यु हो गई।वी आर खानोलकर, एंटीबॉडी उत्पादन का गैर-विशिष्ट प्रशिक्षण। द जर्नल ऑफ़ पैथोलॉजी एंड बैक्टीरियाोलॉजी, वॉल्यूम 27, अंक 2, पृष्ठ 181-186, 1924।


title: वसंत रामजी खनोलकर

text: वी आर खानोलकर, टी बी पानसे और वी डी दिवेकर। तम्बाकू में गामा-सीटोस्ट्रीरील ग्लाइकोसाइड। विज्ञान, 16 सितंबर 1955: वॉल्यूम 122. 3168, पीपी 515 - 516


title: वसंत रामजी खनोलकर

text: एल डी संघवी, के सी एम राव, वी आर खानोलकर। धूम्रपान और तम्बाकू के संबंध में ऊपरी उपचारात्मक पथ का कैंसर। ब्रिटिश मेडिकल जर्नल, 1955; 1: 1111-1114


title: वसंत रामजी खनोलकर

text: वी आर खानोलकर, कुष्ठ रोग का निदान, इंडियन जर्नल ऑफ डर्मेटोलॉजी, वेनेरोलॉजी और लेप्रोलॉजी, 1961, वॉल्यूम: 27, अंक: 3, पृष्ठ: 59-68


title: सुरिंदर कुमार डे

text: [[श्रेणी:१९५५ पद्म


title: रामेश्वरी नेहरू

text: उनके पति जवाहरलाल नेहरू के चचेरे भाई थे। उनके पुत्र ब्रज कुमार नेहरू भारत के दूत कई देशों मे रहे।


title: कमलादेवी चट्टोपाध्याय

text: डॉ॰ कमलादेवी ने आजादी के तुरंत बाद शिल्पों को बचाए रखने का जो उपक्रम किया था उसमें उनकी नजर में बाजार नहीं था। उनकी पैनी दृष्टि यह समझ चुकी थी कि बाजार को हमेशा सहायक की भूमिका में रखना होगा। यदि वह कर्ता की भूमिका में आ गया तो इसका बचना मुश्किल होगा, परंतु पिछले तीन दशकों के दौरान भारतीय हस्तशिल्प जगत पर बाजार हावी होता गया और गुणवत्ता में लगातार उतार आता गया। भारतभर के हस्तशिल्प विकास निगमों ने शिल्पों को बाजार के नजरिये से देखना शुरू कर दिया। उनको इसमें आसानी और सहजता भी महसूस हो रही थी।


title: कमलादेवी चट्टोपाध्याय

text: कमलादेवी चट्टोपाध्याय को लिखने का भी शोंक था और उन्होंने कई पुस्तकें लिखी जो लोगो में काफी चर्चित हुयीं।लोगों ने उनके द्वारा लिखीं पुस्तकों को काफी सराहा। इसी तरह उन्होंने कई  पुस्तकें  लिखीं और इसी के साथ लेखनकार्य में भी अपना महत्वपुर योगदान दिया।


title: कमलादेवी चट्टोपाध्याय

text: स्मृति ईरानी द्वारा मार्च २०१७ में अंतरराष्ट्रीय महिला दिवस के अवसर पर महिला बुनकरों एवं शिल्पियों के लिए ‘कमलादेवी चट्टोपाध्याय राष्ट्रीय पुरस्कार’ शुरू करने की घोषणा की गयी।


title: औद्योगिक क्रांति के दौरान वस्त्र निर्माण

text: विदेशों में बहुत विशाल औपनिवेशिक साम्राज्य स्थापित होने के साथ ही १७ वीं शताब्दी के अंत/१८ वीं शताब्दी के आरंभ में ब्रिटिश साम्राज्य के पास कच्चे माल का बहुत विशाल भण्डार और निर्मित वस्तुओं के लिए बहुत बड़ा औपनिवेशिक बाज़ार उपलब्ध था। माल का निर्माण सीमित पैमाने पर वैयक्तिक कर्मियों द्वारा किया जाता था - जिसका निर्माण वे आमतौर पर अपने परिसरों में (जैसे बुनाई कुटीर में) करते थे - और फ़िर उसे घोड़ों और छ्कड़ों, या नावों द्वारा देश के विभिन्न भागों में ले जया जाता था। कृषि और ढुलाई के लिए ऊर्जा की आपूर्ति खींचने वाले पशुओं द्वारा दी जाती थी।


text: सैवाओं के लिए बाज़ार तो था, लेकिन उद्योगों का पैमाना; ऊर्जा के स्रोत; और अंतर्देशीय संचार व्यस्था की अवसंरचना की कमी कुछ ऐसी बाधाएँ थी जिनसे पार पाना कठिन था।


text: इस परिदृश्य में, ब्रिट्श साम्राज्य के लिए औद्योगिक क्रांति के दौरान वस्त्र विनिर्माण को विकसित करने के लिए सेज तैयार हुई।


title: रुक्मिणी देवी अरुंडेल

text: रुक्मिणी देवी अरुंडेल (२९ फरवरी १९०४- २४ फरवरी १९८६) प्रसिद्ध भारतीय नृत्यांगना थीं। इन्होंने भरतनाट्यम में भक्तिभाव भरा तथा नृत्य की एक अपनी परंपरा आरम्भ की। इनको कला के क्षेत्र में १९५६ में पद्म भूषण से सम्मानित किया गया था। 1920 के दशक में जब भरतनाट्यम को अच्छी नृत्य शैली नहीं माना जाता था और लोग इसका विरोध करते थे, तब भी उन्होंने न केवल इसका समर्थन किया बल्कि इस कला को अपनाया भी। नृत्य सीखने के साथ-साथ उन्होंने तमाम विरोधों के बावजूद इसे मंच पर प्रस्तुत भी किया।


title: रुक्मिणी देवी अरुंडेल

text: रुक्मिणी देवी का जन्म तमिलनाडु के मदुरै जिले में एक ब्राह्मण परिवार में हुअा था।


title: रुक्मिणी देवी अरुंडेल

text: इन्हें 1956 में कला के क्षेत्र में पद्म भूषण से सम्मानित किया गया था। 1957 में संगीत नाटक अवार्ड और 1967 में संगीत नाटक अकादमी फेलोशिप मिला। १९७७ में मोरारजी देसाई ने इनको राष्ट्रपति पद की पेशकश की थी पर इन्होंने राष्ट्रपति भवन से ज्यादा महत्त्व अपनी कला अकादमी को दिया तथा उनकी पेशकश को स्वीकार नहीं किया।


title: मुत्तुलक्ष्मी रेड्डी

text: डॉक्टर मुत्तुलक्ष्मी रेड्डी (30 जुलाई 1886 -- २२ जुलाई, १९६८) भारत की पहली महिला विधायक थीं। वे ही लड़कों के स्कूल में प्रवेश लेने वालीं देश की पहली महिला थीं। इसके आलावा मुत्तुलक्ष्मी ही देश पहली महिला डॉक्टर (मेडिकल ग्रेजुएट) भी थीं। मुत्तुलक्ष्मी जीवन भर महिलाओं के अधिकारों के लिए लड़तीं रहीं और देश की आज़ादी की लड़ाई में भी उन्होंने बढ़-चढ़कर सहयोग दिया।


title: मुत्तुलक्ष्मी रेड्डी

text: 30 जुलाई 1886 में तमिलनाडु (तब मद्रास) में जन्मीं मुत्तुलक्ष्मी को भी बचपन से ही पढ़ने के लिए काफी कठिनाइयों का सामना करना पड़ा। उनके पिता एस नारायणस्वामी चेन्नई के महाराजा कॉलेज के प्रधानाचार्य थे। मुत्तुलक्ष्मी की मां चंद्रामाई ने समाज के तानों के बावजूद उन्हें पढ़ने के लिए भेजा। उन्होंने भी मां-बाप को निराश नहीं किया और देश की पहली महिला डॉक्टर बनीं।


title: मुत्तुलक्ष्मी रेड्डी

text: अपनी मेडिकल ट्रेनिंग के दौरान की एक बार मुत्तुलक्ष्मी को कांग्रेस नेता और स्वतन्त्रता सेनानी सरोजिनी नायडू से मिलने का मौका मिला। बस यहीं से उन्होंने महिलाओं के अधिकारों और देश की आजादी के लिए लड़ने की कसम खा ली। यहां तक कि उन्हें इंग्लैंड जाकर आगे पढ़ने का मौका भी मिला लेकिन उन्होंने इसे छोड़कर विमेंस इंडियन असोसिएशन के लिए काम करना ज्यादा जरूरी समझा।


title: मुत्तुलक्ष्मी रेड्डी

text: मुत्तु को सन् 1927 में मद्रास लेजिस्लेटिव काउंसिल से देश की पहली महिला विधायक बनने का गौरव भी हासिल हुआ। उन्हें समाज और औरतों के लिए किए गए अपने काम के लिए काउन्सिल में जगह दी गई थी। 1956 में उन्हें समाज के लिए किये गए अपने कार्यों के लिए पद्मभूषण से सम्मानित किया गया।


title: कुँवर सैन

text: कुँवरसैन इन्दिरा गांधी नहर के योजनाकार थे ये राजस्थान के बीकानेर जिले के रहने वाले थे ।


title: कस्तूरी श्रीनिवासन

text: The Mr. Kasturi Srinivasan Vritten Autobiography Ceiling This Coconut Tree.


title: राग बागेश्वरी

text: राग बागेश्वरी काफी थाट का राग है इसके गायन वादन का समय रात्रि का है। इस राग मैं ७ स्वरो का प्रयोग हुआ है। गन्धार व निषाद कोमल है।


title: अज़ ज़ुबेर

text: ईराक का एक पूर्व अमीरात। अब ईराक का अभिन्न अंग।


title: वज़ीरिस्तान

text: पाकिस्तान के उत्तर पश्चिमी सीमांत प्रांत का एक सूबा। यह पूर्व में एक अमीरात हुआ करता था। बाद में पाकिस्तान का अंग बना। अब इसने अपने आप को एक स्वतंत्र राज्य घोषित किया है। पर अन्तर्राष्ट्रीय स्तर पर इसे मान्यता प्राप्त नहीं है।


title: बसिश्वर सेन

text: बसिश्वर सेन, जिन्हें अक्सर बोसी सेन के उपनाम से जाना जाता था, एक प्रख्यात कृषि वैज्ञानिक थे, जिन्हें विशेषतः भारत में हरित क्रांति में अपने अग्रणी किरदार के लिए जाना जाता है, जिसने भारत के कृषि और खाद्यपूर्ती के मानचित्र को हमेशा के लिए बदल दिया, तथा भारत को खाद्यसम्पन्न एवं भीषण अकाल से सदा के लिए मुक्त कर दिया। वे अपने समकालीन, अनेक विख्यात लोगों के करीबी सहकार्यकर्ता थे। वे लंबे समय तक जगदीश चंद्र बोस के करीबी सहयोगी रहे, तथा स्वामी विवेकानंद और रामकृष्ण मिशन के बहुत बड़े अनुयायी भी थे। उन्होंने विवेकानंद प्रयोगशाला की स्थापना की थी, तथा कृषि उत्पादकता और संकर बीज विकसित करने के क्षेत्र में काम किया। उन्हें, कृषि और विज्ञान के क्षेत्र में अपने काम के लिए १९५७ में पद्म भूषण से सम्मानित किया गया था।


title: बसिश्वर सेन

text: बसिश्वर सेन का जन्म बंगाल के बिष्णुपुर में १८८७ में हुआ था, जोकि बाँकुड़ा ज़िले का हिस्सा था। उनके पिता, रामेश्वर सेन, बाँकुड़ा ज़िले के पहले कलकत्ता यूनिवर्सिटी के ग्रेजुएट थे, जोकि उस समय के लिए बहुत बड़ी बात थी। उनकी माता का नाम था प्रसन्नमयी देवी। उनके भाई, सुरेश्वर सेन, शारदा देवी के बहुत निष्ठ भक्त थे। अपने पिता की अकस्मात मृत्यु और साथ आई आर्थिक संकट के कारण, उन्होंने अपनी स्कूली शिक्षा राँची में अपनी बहन के घर रहकर पूरी की। उन्होंने विज्ञान स्नातक की पढ़ाई कलकत्ता के संत ज़ेवियर कॉलेज से पूरी की। उनके एक मित्र, बिभूति भूषण घोष ने उनका परिचय रामकृष्ण मिशन से करवाया। वहां से उनका परिचय सिस्टर निवेदिता से हुआ, जिन्होंने उनका परिचय विख्यात वैज्ञानिक आचार्य जगदीश चंद्र बोस से करवाया। उन्होंने उनके साथ बोस संस्थान में बहुत करीब से कई सालों तक काम किया, और बल्कि वे बोस के साथ उनकी इंग्लैंड यात्रा पर भी सहायक बन कर गए। तत्पश्चात उन्हें १९२३ में अमेरिका भी बुलाया गया। एरिक से वापसी के बाद, वे स्वतंत्र रूप से काम करना चाहते थे, इसीलिए, उन्होंने कलकत्ता के बघबज़ार में अपनी के स्वयं की प्रयोगशाला खोले, जिसका नाम उन्होंने स्वामी विवेकानंद के नाम पर दिया। तत्पश्चात वे अल्बर्ट आइंस्टीन से १९३० में बर्लिन में मिले।


title: बसिश्वर सेन

text: १९२४ में सिस्टर क्रिस्टीन, जोकि स्वामी विवेकानंद की शिष्या थीं, भारत आईं, और उनकी मुलाकात सेन बोशी से हुई। उन्होंने साथ मिलकर भी कई सालों तक काम किया, तथा उनके अंतिम दिनों में उनके साथ रहे, और उनके साथ न्यूयॉर्क भी गए, जहाँ क्रिस्टीन ने अपनी अंतिम साँसें ली। बसिश्वर सेन ने अपने काम को अल्मोड़ा स्थानांतरित कर लिया और वहां अपनी प्रयोगशाला की नई शाखा खोली।


title: बसिश्वर सेन

text: उन्होंने अपने लंबे वैज्ञानिक जीवन में, विख्यात जीव और भौतिक वैज्ञानिक, जगदीश चंद्र बोस के साथ काम किया था। हालाँकि उन्होंने अपने शोधकार्य की शुरुआत वनस्पति कोषाणु पर अनुसंधान से किया था, मगर १९४३ की बंगाल की भीषण अकाल के बाद, उन्होंने अपना ध्यान कृषि उत्पादकता और संकर बीज (हाइब्रिड बीज) विकसित करने की ओर मोड़ लिया। उन्होंने कृषि उत्पादकता बढ़ाने तथा भुट्टा, ज्वार, बाजरा और प्याज़ के संकर बीज विकसित करने पर शोध किया। उन्होंने कलकत्ता तथा तत्पश्चात अल्मोड़ा में विवेकानंद प्रयोगशाला की स्थापना की। उनकी प्रयोगशाला, भुट्टा और प्याज़ के संकर बीजों का उत्पादन करने में सफल रही, और उनकी यही सफलता, कृषि के क्षेत्र में क्रांति की सूत्रधार बनी। अपने शोधकार्य के लिए उत्तर प्रदेश सरकार ने उनके प्रयोगशाला को ज़मीन आवंटित किया। १९५९ में उनकी प्रयोगशाला को उत्तर प्रदेश सरकार के अंतर्गत ले आया गया और वैज्ञानिक शोध हेतु २३५ एकर भूमि प्रदान किया गया।


title: बसिश्वर सेन

text: अपने निजी जीवन में, वे स्वामी विवेकानंद से बहुत ज़्यादा प्रभावित थे, तथा उनके बहुत बड़े अनुयायी थे। वे रामकृष्ण मिशन के साथ बहुत करीबी से जुड़े हुए थे, तथा सिस्टर निवेदिता को भी करीब से जानते थे। अपने समय के अनेक विख्यात व्यक्तित्वों के साथ उनके काफी करीबी संबंध थे, जिनमें आचार्य जगदीश चंद्र बोस और सिस्टर निवेदिता के अलावा, पण्डित नेहरू, रबिन्द्रनाथ ठाकुर, जूलियन हक्सले और डेविड लॉरेंस शामिल हैं। उन्होंने १९३२ में भूवैज्ञानिक, लेखक और खोजकर्ता, जरट्रूड एमर्सन के साथ विवाह कर लिया, जिनके साथ वे अल्मोड़ा में मिले थे।


title: बसिश्वर सेन

text: ३१ अगस्त १९७१ को रानीखेत सेना अस्पताल में उनका निधन हुआ। उनके निधन के बाद, उनके प्रयोगशाला को भारतीय कृषि अनुसंधान परिषद में एक स्वतंत्र इकाई के तौरपर सम्मिलित कर लिया गया, और इसने हरित क्रांति में महत्वपूर्ण भूमिका निभाई।


title: बसिश्वर सेन

text: कृषि, विज्ञान एवं अभियांत्रिकी के क्षेत्र में अपने असामान्य योगदान के लिए सन १९५७ में उन्हें पद्म भूषण से सम्मानित किया गया, तथा १९६२ उन्हें वॉटमल अवार्ड से भी सम्मानित किया गया।


title: आबिद हुसैन

text: आबिद हुसैन का निम्नलिखित से सन्दर्भ हो सकता है:


title: राधा कुमुद मुखर्जी

text: "हिन्दू सिविलाइजेशन" उनकी प्रमुख पुस्तक है। इसका हिंदी अनुवाद वासुदेवशरण अग्रवाल ने "हिन्दू सभ्यता" शीर्षक से किया।


title: गोविंद सखाराम सरदेसाई

text: गोविन्द सखाराम सरदेसाई (17 मई 1865 - 1959) का मराठों के अर्वाचीन इतिहासकारों में अग्रगण्य स्थान है। उन्हें साहित्य एवं शिक्षा के क्षेत्र में सन १९५७ में पद्मभूषण से सम्मानित किया गया।


title: गोविंद सखाराम सरदेसाई

text: गोविन्द सखाराम सरदेसाई का जन्म 17 मई 1865 को कोंकण, तत्कालीन महाराष्ट्र, के गोविल ग्राम में हुआ। वह कर्हाड ब्राह्मण थे और इनके पितामह ने छत्रपति शिवाजी, पेशवा, प्रतिनिधि इत्यादि की सेवा की। बाद में आर्थिक स्थिति गिर जाने के कारण पिता सखाराम महादेव ने खेती की। गोविन्द सखाराम का बाल्यकाल काफी कठिनाई से बीता। शिक्षा, रत्नगिरि, फर्ग्युसन कालेज पूना और एलफिंस्टन कालेज बंबई, में प्राप्त की। 1888 में बी. ए. की डिग्री प्राप्त करने के बाद बड़ौदा रियासत के महकमा खास में उनकी नियुक्ति हो गई और अगले 37 वर्ष तक बड़ौदा राज्य की सेवा में रहे तथा जागीरदारों के लड़कों और महाराजकुमार को शिक्षा देने का कार्य भी करते रहे। 1892 और 1911 के बीच वे सर सयाजीराव गायकवाड़ के साथ कई बार यूरोप गए। गोविंद सखाराम को पारिवारिक सुख न मिल सका। उनके दोनों प्रतिभाशाली पुत्र युवावस्था में ही तपेदिक के शिकार हो गए। 1925 में उन्होंने राज्य से मनमुटाव के कारण एक छोटी पेंशन पर अवकाश ग्रहण किया।


title: गोविंद सखाराम सरदेसाई

text: उन्हें बाल्यकाल से ही इतिहास की ओर रुचि थी। उन्होंने विविध विषयों पर पुस्तकें लिखी और मराठी में अनुवाद किया। 1899 में "मुसलमानी रियासत" प्रकाशित की (संशोधित संस्कण 1927-28)। तीन वर्ष बाद "मराठी रियासत" का प्रथम खंड छपा। यह रचना 9 खंडों में अगले तीस वर्षों में पूरी हुई और इसी बीच विविध खंडों के कई संशोधित खंड भी प्रकाशित हुए। यदुनाथ सरकार से उनका संपर्क 1904 में प्रारंभ हुआ और एक आजीवन मैत्री में परिणत हो गया। यदुनाथ सरकार से ऐतिहासिक विषयों पर उनका पत्रव्यवहार 1958 में दो जिल्दों में प्रकाशित हुआ ("Life and Letters of Sir Jadunath Sarkar, ed. H. R. Gupta")। अवकाश ग्रहण करने के बाद उनका सबसे महत्वपूर्ण कार्य पेशवा दफ्तर के अभिलेखों का 45 जिल्दों में बंबई सरकार के तत्वावधान में प्रकाशन था (पेशवे दफ्तर निवडक कागदपत्र, Selections from the Peshwa Daftar ; 1930-1934)। मराठी इतिहास के लिए और 18वीं शती के इतिहास के लिए यह ग्रंथ बहुमूल्य है, यद्यपि पैसों की तंगी, सरकार जल्दबाजी इत्यादि के कारण संपादकीय दृष्टि से इसमें बहुत सी त्रुटियाँ हैं।मराठा इतिहास के अपने लंबे अध्ययन का निचोड़ सरदेसाई ने अपनी पुस्तक 'न्यू हिस्टरी ऑव द मराठाज़' (New History of the Marathas, हिंदी में- मराठों का नवीन इतिहास, 1961-1964) में छापा। यह ग्रंथ मराठा इतिहास की पुरानी और नवीन अध्ययनपद्धति के बीच की कड़ी है।


title: गोविंद सखाराम सरदेसाई

text: मृत्यु पूना के पास अपने निवासस्थान कमशेट में हुई।


title: के ए नीलकांत शास्त्री

text: [ए हिस्ट्री आफ एनसिऐन्ट इंडिया नामक पुस्तक लिखी[श्रेणी:१९५७ पद्म भूषण]]


title: जोसफ़ फ़्रित्ज़्ल

text: जोसफ फ़्रित्ज़्ल का मामला अप्रैल २००८ में प्रकाश में आया। एलिजा़बेथ फ़्रित्ज़्ल (जन्म - ६ अप्रैल,१९६६) जो आरोपी जोसफ फ़्रित्ज़्ल की पुत्री है ने अपने पिता जोसफ फ़्रित्ज़्ल पर ये आरोप लगाया कि उसने उसे उनके के ही घर के तहखाने में २४ वर्षों तक कैद में रखा और उसे शारीरिक, मानसिक और यौन उत्पीडन किया। उसके पिता द्वारा उसके साथ बनाए गये अनैतिक संबंधो के चलते उसकी ७ संतानें हुई और एक गर्भपात।


title: जोसफ़ फ़्रित्ज़्ल

text: तीन बच्चों को उनकी माँ के साथ ही कैद में रखा गया: पुत्री कैरस्टिन, १९; और दो पुत्र स्टिफन, १८ और फेलिक्स, ५। एक अन्य पुत्र माइकल की जन्म के तीन दिन बाद ही साँस की परेशानी के कारण मृत्यु हो गई। अन्य तीन बच्चों का पालन फ़्रित्ज़्ल और उसकी पत्नी रोज़मेरी द्वारा किया गया। इन तीन बच्चों के संबंध में उसने ये बहाना बनाया की ये तीनों उसे सड़क पर पड़े हुए मिले।


title: जोसफ़ फ़्रित्ज़्ल

text: २४ अगस्त १९८४ के दिन एलिज़ाबेथ के पिता ने उसे एक दरवाज़े को तहखाने में रखने के लिए सहायता के लिए बुलाया और इथर से उसे बेहोश करके एक छुपे हुए छोटे तहखाने में बंद कर दिया और २६ अप्रैल २००८ के अपने रिहाई के दिन तक वो वहीँ रही।


title: जोसफ़ फ़्रित्ज़्ल

text: एलिज़ाबेथ के यूँ अचानक से गायब हो जाने पर उसकी माँ ने पुलिस में रिपोर्ट दर्ज करवाई, लेकिन जोसफ फ़्रित्ज़्ल ने एक मनगड़ंत कहानी बनाई की वो अपनी इच्छा से घर छोड़ कर भागी है और उसने ब्रौनाऊ नामक कसबे में किसी धार्मिक सांप्रदाय की सदस्यता ले ली है। इसके लिए उसने अपनी पुत्री द्वारा लिखे गए पत्र को भी पुलिस को दिखाया और फिर ये मामला बंद कर दिया गया। इन २४ वर्षों की कैद के दौरान किसी को भी तहखाने में आने की अनुमति नहीं थी और उसकी पत्नी काफ़ी तक लेकर नीचे नहीं आ सकती थी। मामले की सुनवाई के दौरान फ़्रित्ज़्ल की साली ने बताया की वो प्रतिदिन प्रातः ९ बजे तहखाने में चला जाया करता था और कभी-कभी देर रात तक वहीँ रुका करता था। उनके घर में १२ वर्षों तक रहे एक किरायदार ने बताया की कभी-कभी तहखाने से ज़ोर-ज़ोर की आवाज़ें आती थी और पूछने पर फ़्रित्ज़्ल उन आवाज़ों को मशीन द्बारा काम करने से आ रहीं आवाजें बताता था।


title: उस्ताद अलाउद्दीन खान

text: उस्ताद अलाउद्दीन खाँ (1862 - 6 सितम्बर 1972) एक बहुप्रसिद्ध सरोद वादक थे साथ ही अन्य वाद्य यंत्रों को बजाने में भी पारंगत थे। वह एक अतुलनीय संगीतकार और बीसवीं सदी के सबसे महान संगीत शिक्षकों में से एक माने जाते हैं।  सन् 1935 में पंडित उदय शंकर  के बैले समूह के साथ खाँ साहब ने यूरोप का दौरा किया और इसके बाद काफी लंबे समय तक उत्तराखंड के अल्मोड़ा मे स्थित 'उदय शंकर इण्डिया कल्चर सेंटर' से भी जुड़े रहे। अपने जीनन काल में उन्होंने कई रागों की रचना की और विश्व संगीत जगत में विख्यात मैहर घराने की नींव रखी। उनकी सबसे खास रिकॉर्डिंग्स में से ऑल इण्डिया रेडियोके साथ 1950-60 के दशक में की गई उनकी रिकॉर्डिंग सबसे अधिक प्रसिद्ध हैं।


title: उस्ताद अलाउद्दीन खान

text: अलाउद्दीन खाँ साहब मशहूर सरोद वादक अली अकबर खाँ और अन्नपूर्णा देवी के पिता हैं, साथ ही राजा हुसैन खाँ के चाचा भी। इतना ही नहीं बाबा अलाउद्दीन खाँ पंडित रवि शंकर, निखिल बनर्जी, पन्नालाल घोष, वसंत राय, बहादुर राय आदि सफल संगीतकारों के गुरु भी रहे। उन्होंने स्वयं गोपाल चंद्र बनर्जी, लोलो और मुन्ने खाँ जैसे संगीत के महारथियों से संगीत की दीक्षा ली। इतना ही नहीं उन्होंने कड़ी मेहनत के बाद मशहूर वीणावादक रामपुर के वज़ीर खाँ साहब से भी संगीत के गुर सीखे।


title: उस्ताद अलाउद्दीन खान

text: अलाउद्दीन खाँ का जन्म बंगाल (आज का बांग्लादेश) के ब्राम्हनबरिया ज़िले के छोटे से गांव शिबपुर में हुआ था। उनके पिता का नाम सबदार हुसैन खाँ था। अलाउद्दीन के बड़े भाई फ़कीर आफ़ताबुद्दीन ने उन्हें सबसे पहले संगीत से रुबरु करवाया।


title: विजय आनन्द

text: विजय आनन्द (22 जनवरी 1934–23 फ़रवरी 2004) हिन्दी फ़िल्मों के अभिनेता,निर्माता,पटकथा-लेखक,निर्देशक और सम्पादक थे। उन्होंने गाइड (1965) और जॉनी मेरा नाम (1970) फ़िल्मों में अपना योगदान दिया। वो गुरदासपुर (पंजाब ) में जन्मे थे। चेतनआनन्द,देव आनन्द, विजय आनन्द के भाई थे।


title: विजय आनन्द

text: विजय आनंद अपनी फिल्मों के गानों के लिए जाने जाते थे, वह अपने गाने कुछ ऐसे फिल्माया करते थे की देखनेवाले पर जादू छोड़ जाए. गाइड तथा तीसरी मंजिल जैसी फिल्मों के गाने इसी बात का सबूत हैं .


title: डी पी राय चौधरी

text: देवीप्रसाद राय चौधुरी (बांग्ला : দেবীপ্রসাদ রায়চৌধুরী ; 15 जून 1899 - 15अक्टूबर 1975) भारत के महान चित्रकार एवं मूर्तिकर थे। इन्हें सन १९५८ में पद्म भूषण से सम्मानित किया गया था।


title: डी पी राय चौधरी

text: उनका अविभाजित भारत के रंगपुर जिले के ताजहाट (वर्तमान बांग्लादेश) में हुआ था।


title: जॉनी मेरा नाम (1970 फ़िल्म)

text: जॉनी मेरा नाम 1970 में बनी हिन्दी भाषा की फिल्म है। विजय आनन्द द्वारा निर्देशित इस फ़िल्म में देवानन्द और प्राण ने दो भाइयों का किरदार निभाया है जो बचपन में बिछड़ जाते हैं। हेमा मालिनी, आई एस जौहर, इफ़्तेख़ार और प्रेमनाथ ने भी इस फ़िल्म में अहम भूमिका निभाई है।मोनू (मोहन) (फ़िल्म में प्राण) और सोनू (सोहन) (फ़िल्म में देवानन्द) एक पुलिस इंस्पैक्टर के दो पुत्र हैं। दोनों को बॉक्सिंग में अच्छा अनुभव है। उनके पिता की रंजीत (फ़िल्म में प्रेमनाथ) द्वारा हत्या करवा दी जाती है। मोहन हत्यारे को मारकर एक कार की डिक्की में छुप जाता है और परिवार से बिछड़ जाता है। कई वर्ष बाद सोहन एक सी आइ डी अफ़सर बन जाता है, जो अलग-अलग वेष बदल कर अपने केस सुलझाता है। वह जॉनी नामक एक चोर का वेष बनाकर अपने को पुलिस के हाथों सौंप देता है तथा जेल में हीरा (फ़िल्म में जीवन) से दोस्ती करता है।  रेखा (फ़िल्म में हेमा मालिनी) का प्यार में पीछा करते हुए वह केस सुलझा लेता है और मुजरिम को पकड़ लेता है।


title: जॉनी मेरा नाम (1970 फ़िल्म)

text: १९७० में कुल आय के नज़रिये से यह बॉलीवुड की सबसे बड़ी फ़िल्म थी और ७० के दशक की सातवीं सबसे बड़ी फ़िल्म।


title: बी एफ जे ए अवार्ड

text: बंगाली फिल्म जर्नलिस्ट्स एसोसिएशन अवार्ड को अंग्रेज़ी लघू रूप में बी जे एफ़ ए अवार्ड कहते हैं। यह फिल्म आलोचकों की पुरातनतम संघ है। इसकी स्थापना १९७३ में हुई थी। और इसकी प्रेरणा थे, वे मुट्ठीभर फिल्म पत्रकार, जिन्होंने अपनी विधा से फिल्म उद्योग का लाभ करने का बीडआ उठाया था।


title: नारायण सुब्बाराव हार्दिकर

text: नारायण सुब्बाराव हार्डिकर (7 मई 1889 – 26 अगस्त 1975) भारत के स्वतंत्रता सेनानी और कांग्रेस के प्रसिद्ध राजनेता थे जिन्होंने भारतीय स्वतंत्रता संग्राम के दिनों में प्रसिद्ध 'हिन्दुस्तान सेवादल' की स्थापना की थी। 'बंगाल विभाजन' के विरोध में नारायण सुब्बाराव ने 'आर्य बाल सभा' का गठन किया था। आज़ादी के बाद वर्ष 1952 में उन्हें राज्य सभा का सदस्य चुना गया था। उनको समाज सेवा के क्षेत्र में सन १९५८ में पद्म भूषण से सम्मानित किया गया था। वो कर्नाटक राज्य से थे।


title: कुप्पाली वी गौड़ा पुटप्पा

text: कुपल्ली वेंकटप्पागौड़ा पुटप्पा () (२९ दिसम्बर १९०४ - ११ नवम्बर १९९४) एक कन्नड़ लेखक एवं कवि थे, जिन्हें २०वीं शताब्दी के महानतम कन्नड़ कवि की उपाधि दी जाती है। ये कन्नड़ भाषा में ज्ञानपीठ सम्मान पाने वाले आठ व्यक्तियों में प्रथम थे। पुटप्पा ने सभी साहित्यिक कार्य उपनाम 'कुवेम्पु' से किये हैं। उनको साहित्य एवं शिक्षा के क्षेत्र में सन १९५८ में पद्म भूषण से सम्मानित किया गया था। इनके द्वारा रचित एक महाकाव्य "श्रीरामायण दर्शनम् " के लिये उन्हें सन् १९५५ में साहित्य अकादमी पुरस्कार से सम्मानित किया गया।अंग्रेजी काव्यसंकलन


title: सूर्य नारायण व्यास

text: पण्डित सूर्यनारायण व्यास (०२ मार्च १९०२ - २२ जून १९७६) हिन्दी के व्यंग्यकार, पत्रकार, स्वतंत्रता सेनानी एवं ज्योतिर्विद थे। उन्हें साहित्य एवं शिक्षा के क्षेत्र में सन १९५८ में पद्म भूषण से सम्मानित किया गया था। पं॰ व्यास ने 1967 में अंग्रेजी को अनन्त काल तक जारी रखने के विधेयक के विरोध में अपना पद्मभूषण लौटा दिया था।


title: सूर्य नारायण व्यास

text: वे बहुआयामी प्रतिभा के धनी थे - वे इतिहासकार, पुरातत्त्ववेत्ता, क्रान्तिकारी, "विक्रम" पत्र के सम्पादक, संस्मरण लेखक, निबन्धकार, व्यंग्यकार, कवि; विक्रम विश्वविद्यालय, विक्रम कीर्ति मन्दिर, सिन्धिया शोध प्रतिष्ठान और कालिदास परिषद के संस्थापक, अखिल भारतीय कालिदास समारोह के जनक तथा ज्योतिष एवं खगोल के अपने युग के सर्वोच्च विद्वान थे।


title: सूर्य नारायण व्यास

text: वे महर्षि सान्दीपनी की परम्परा के वाहक थे। खगोल और ज्योतिष के अपने समय के इस असाधारण व्यक्तित्व का सम्मान लोकमान्य तिलक एवं पं॰ मदनमोहन मालवीय भी करते थे। पं॰ नारायणजी के देश और विदेश में लगभग सात हजार से अधिक शिष्य फैले हुए थे जिन्हें वे वस्त्र, भोजन और आवास देकर निःशुल्क विद्या अध्ययन करवाते थे। अनेक इतिहासकारों ने यह भी खोज निकाला है कि पं॰ व्यास के उस गुरुकुल में स्वतन्त्रता संग्राम के अनेक क्रान्तिकारी वेश बदलकर रहते थे।


title: सूर्य नारायण व्यास

text: पण्डित सूर्यनारायण व्यास का जन्म उज्जयिनी के सिंहपुरी मोहल्ले में २ मार्च १९०२ को पण्डित नारायणजी व्यास के घर में हुआ था।


title: सूर्य नारायण व्यास

text: पण्डित व्यास हिन्दी के अतिरिक्त गुजराती, मराठी, बंगला, संस्कृत के भी मर्मज्ञ थे। वे एक श्रेष्ट व्यंग्यकार, कवि, निबन्धकार, इतिहासकार थे। अकेले विक्रम मासिक में ‘व्यास उवाच’ एवं ‘बिन्दु-बिन्दु’ विचार शीर्षक से लिखे उनके संपादकीय की संख्या 2500 से ऊपर है।


title: सूर्य नारायण व्यास

text: १९३७ में वे सारा योरोप घूमे और यात्रा साहित्य पर उनकी कृति ‘सागर प्रवास’ मील का पत्थर मानी जाती है।


title: सूर्य नारायण व्यास

text: पं. सूर्यनारायण व्यास अठारह बरस या उससे भी कम आयु में रचना करने लगे थे। सिद्धनाथ माधव आगरकर का साहचर्य उन्हें किशोरावस्था में ही मिल गया था, लोकमान्य तिलक की जीवनी का अनुवाद उन्होंने आगरकरजी के साथ किया। सिद्धनाथ माधव आगरकर का पण्डितजी को अन्तरंग साहचर्य मिला और शायद इसी वजह से वे पत्रकारिता की ओर प्रवृत्त हुए।


title: सूर्य नारायण व्यास

text: पं. सूर्यनारायण व्यास अत्यन्त प्रसन्नमन, हँसमुख और विनोदप्रियत व्यक्ति थे। हिन्दी साहित्य में व्यंग्य विधा के प्रारम्भिक स्वरूप और विकास–क्रम के प्रतिनधि साक्ष्य के रूप में उनकी उपस्थिति आश्वस्तकारी रही हैं। व्यंग्य विधा अपनी शैशवावस्था में कितनी चंचल, परिपक्व और सतर्क थी यह व्यास जी के व्यंग्यों को पढ़कर सहज ही जाना जा सकता हैं। पं. सूर्यनारायण व्यास का पहला व्यंग्य–संग्रह ‘तू-तू : मैं-मैं’ पुस्तक भवन काशी से वर्ष १९३५ में प्रकाशित हुआ था। बाद में इसी विषय पर लगभग ६० वर्ष बाद 'तू-तू : मैं-मैं' धारावाहिक सेटेलाइट चैनल पर प्रसारित हुआ।


title: सूर्य नारायण व्यास

text: उनकी प्रतिनिधि रचनाओं के सम्पादक डॉ. प्रभाकर श्रोत्रिय ने ‘अनुष्टुप’ में लिखा हैं-


title: सूर्य नारायण व्यास

text: तिलक की जीवनी का अनुवाद करते-करते वे क्रान्तिकारी बने। विनायक दामोदर सावरकर का साहित्य पढ़ा। उनकी कृति अण्डमान की गूँज (Echo from Andaman) ने उन्हें बहुत प्रभावित किया। प्रणवीर पुस्तकमाला की अनेक जब्तशुदा पुस्तकें वे नौजवानों में गुप्त रूप से वितरित किया करते थे। वर्ष 1920-21 के काल से तो उनकी अनेक क्रान्तिकारी रचनाएँ प्राप्त होती हैं जो मालव मयूर, वाणी, सुधा, आज, (बनारस) सरस्वती, चाँद, माधुरी, अभ्युदय और स्वराज्य तथा कर्मवीर में बिखरी पड़ी हैं। वे अनेक ‘छद्म’ नामों से लिखते थे, जैसे- खग, एक मध्य भारतीय, मालव-सुत, डॉ॰ चक्रधर शरण, डॉ॰ एकान्त बिहारी, व्यासाचार्य, सूर्य-चन्द्र, 'एक मध्य भारतीय आत्मा' जैसे अनेक नामों से वे बराबर लिखते रहते थे। 1930 में अजमेर सत्याग्रह में पिकेटिंग करने पहुँचे, मालवा के जत्थों का नेतृत्व भी किया, सुभाष बाबू के आह्वान पर अजमेर में लॉर्ड मेयो की प्रतिमा तोड़ा और बाद के काल में वर्ष १९४२ में ‘भारती-भवन’ से गुप्त रेडियो स्टेशन का संचालन भी किया जिसके कारण वर्ष १९४६ में उन्हें इण्डियन डिफ़ेन्स ऐक्ट के तहत जेल-यातना का पुरस्कार भी मिला। भारत के स्वतन्त्र होने के बाद पेंशन और पुरस्कार की सूची बनी तो उसमें उन्होंने तनिक भी रुचि नहीं ली।


title: सूर्य नारायण व्यास

text: वर्ष २००२ में भारत सरकार ने उनके सम्मान में एक डाक टिकट जारी किया।


title: सूर्य नारायण व्यास

text: भारत के प्रथम राष्ट्रपति द्वारा उन्हें पद्मभूषण (1958) से अलंकृत किया गया जिसे उन्होंने अंग्रेजी को अनंत काल तक जारी रखने वाले विधेयक के विरोध में (१९६७) लौटा भी दिया । हिन्दी साहित्य सम्मेलन द्वारा साहित्य-वाचस्पति, विक्रम विश्वविद्यालय द्वारा डी-लिट, मध्य प्रदेश शासन द्वारा राजकीय फरमान जैसे सम्मानों से अलंकृत पं. व्यास स्वतंत्रता पूर्व ११४ रियासतों के राज ज्योतिष भी रहे । ज्योतिष जगत के वे सर्वोच्च न्यायालय एवं सूर्य कहलाते हैं।


title: विट्ठल नागेश शिरोडकर

text: विठ्ठल नागेश शिरोडकर का जन्म गोवा के शिरोडे गाव में हुआ था। उसके बाद वैद्यकीय क्षेत्र की ओर बढ़ने के बाद उन्होंने सन् १९२७ वर्ष में एम.डी. की पदवी हासिल करने के बाद सन् १९३१ वर्ष में इंग्लैन्ड जाकर शल्यक्रिया में एफ़. आर. सी. एस. की पदवी प्राप्त की। इसके बाद सन् १९५५ तक लगभग बीस वर्ष तक उन्होंने ग्रँट मेडिकल कॉलेज में प्राध्यापक के पद पर काम करते हुए विद्यादान का कार्य किया।


title: काज़ी नज़रुल इस्लाम

text: नजरुल का जन्म भारत के पश्चिम बंगाल प्रदेश के वर्धमान जिला में आसनसोल के पास चुरुलिया गाँव में एक दरिद्र मुसलिम परिवार में हुआ था। उनकी प्राथमिक शिक्षा धार्मिक (मजहबी) शिक्षा के रूप में हुई। किशोरावस्था में विभिन्न थिएटर दलों के साथ काम करते-करते उन्होने कविता, नाटक एवं साहित्य के सम्बन्ध में सम्यक ज्ञान प्रापत किया।


title: काज़ी नज़रुल इस्लाम

text: नजरुल ने लगभग ३००० गानों की रचना की तथा साथ ही अधिकांश को स्वर भी दिया। इनको आजकल 'नजरुल संगीत' या "नजरुल गीति" नाम से जाना जाता है। अधेड़ उम्र में वे 'पिक्‌स रोग' से ग्रसित हो गए जिसके कारण शेष जीवन वे साहित्यकर्म से अलग हो गए। वांगलादेश सरकार के आमन्त्रण पर वे १९७२ में सपरिवार ढाका आये। उस समय उनको वांगलादेश की राष्ट्रीयता प्रदान की गई। यहीं उनकी मृत्यु हुई।


title: बालकृष्ण शर्मा नवीन

text: बालकृष्ण शर्मा नवीन (१८९७ - १९६० ई०) हिन्दी कवि थे। वे परम्परा और समकालीनता के कवि हैं। उनकी कविता में स्वच्छन्दतावादी धारा के प्रतिनिधि स्वर के साथ-साथ राष्ट्रीय आंदोलन की चेतना, गांधी दर्शन और संवेदनाओं की झंकृतियां समान ऊर्जा और उठान के साथ सुनी जा सकती हैं। आधुनिक हिन्दी कविता के विकास में उनका स्थान अविस्मरणीय है। वे जीवनभर पत्रकारिता और राष्ट्रीय आंदोलन से जुड़े रहे।


title: बालकृष्ण शर्मा नवीन

text: नवीन जी द्विवेदी युग के कवि हैं। इनकी कविताओं में भक्ति-भावना, राष्ट्र-प्रेम तथा विद्रोह का स्वर प्रमुखता से आया है। आपने ब्रजभाषा के प्रभाव से युक्त खड़ी बोली हिन्दी में काव्य रचना की।


title: बालकृष्ण शर्मा नवीन

text: उन्हे साहित्य एवं शिक्षा के क्षेत्र में सन १९६० में पद्मभूषण से सम्मानित किया गया था।


title: बालकृष्ण शर्मा नवीन

text: बालकृष्ण शर्मा 'नवीन' का जन्म ८ दिसम्बर १८९७ ई० को मध्य प्रदेश के शुजालपुर जिला शाजापुर के समीप के ग्राम भयाना में हुआ। उनके पिता जमुनादास शर्मा वल्लभ मत के अनुयायी थे और नाथद्वारा के मन्दिरों में पुरोहिती करते थे। 11 वर्ष की अवस्था में उनकी पढ़ाई शुरू हुई। मिडिल तक की पढ़ाई नवीन की गृहजनपद के परगना स्कूल में हुई। आगे की पढ़ाई के लिए उन्हें उज्जैन भेजा गया और वहाँ के माधव कॉलेज में प्रविष्ट होकर मैट्रिक की पढ़ाई पूरी की। बालकृष्ण शर्मा माधव कॉलेज, उज्जैन के अपने अध्ययनकाल में ही युगीन साहित्यिक वातावरण और राष्ट्रीय आन्दोलन की हलचलों में पर्याप्त रुचि लेने लगे थे और उन सबका उनके युवामन पर एक प्रभाव भी दर्ज हो रहा था। कानपुर से गणेशशंकर विद्यार्थी के सम्पादन में प्रकाशित होने वाली पत्रिका 'प्रताप' का नियमित अध्ययन करते थे। इसी दौरान वे माखनलाल चतुर्वेदी और मैथिलीशरण गुप्त के संपर्क में आए। उन्होंने कांग्रेस के अधिवेशन में विधिवत भाग लिया।


title: बालकृष्ण शर्मा नवीन

text: शर्माजी के साहित्यिक जीवन की पहली रचना 'सन्तू' नामक एक कहानी थी। इसे उन्होंने छपने के लिए सरस्वती में भेजा था। इसके बाद वे कविता की तरफ मुड़े। 'जीव ईश्वर वार्तालाप' शीर्षक की कविता से हिन्दी जगत इन्हें पहचानने लगा। इन सबसे अलग वे स्वतंत्रता आंदोलन में भी भाग लेने लगे। महात्मा गांधी के असहयोग आंदोलन में भाग लेने के लिए अपनी पढ़ाई छोड़कर राजनीति के क्षेत्र में आ गए। यहीं से नवीनजी की जेल यात्राओं का अनवरत सिलसिला शुरू हुआ, जो देश की आजादी तक निरंतर चलता रहा। असहयोग आंदोलन के बाद नमक सत्याग्रह, फिर व्यक्तिगत सत्याग्रह और अन्त में १९४२ का ऐतिहासिक भारत छोड़ो आंदोलन। इस प्रकार कुल छः जेल यात्राओं में जिन्दगी के नौ साल नवीनजी ने जेल में बिताये। शर्माजी की सर्वश्रेष्ठ रचनाएं इन्हीं जेल यात्राओं के दौरान रची गईं।


title: बालकृष्ण शर्मा नवीन

text: इनके महत्वपूर्ण काव्यग्रंथ हैं- कुमकुम, रश्मिरेखा, अपलक, क्वासि, उर्मिला, विनोबा स्तवन, प्राणार्पण तथा हम विषपायी जन्म के। पहली जेलयात्रा के दौरान उर्मिला की शुरूआत की। उर्मिला महाकाव्य के प्रणयन में आचार्य महावीर प्रसाद द्विवेदी की प्रेरणा की झलक साफ देखी जा सकती है। छः सर्गों वाली इस कृति में यद्यपि उर्मिला के जन्म से लेकर लक्ष्मण से पुर्नमिलन तक की कथा कही गई है, लेकिन अन्य पक्षों के बजाय उर्मिला का विरह-वर्णन कला की दृष्टि से सबसे सरस बन पड़ा है।


title: बालकृष्ण शर्मा नवीन

text: इसके अलावा उनकी अधिकांश कविताएं भी कारागार के शून्य कक्ष में ही लिखी गई हैं। जेल से बाहर नवीनजी काव्य की दृष्टि से कुछ विशेष नहीं लिख पाए। शिमला-समझौते में निराशा का अवतरण, मुसलमान भाइयों की खिदमत में, तुम्हारे उपवास की चिन्ता, 'एक ही थैली के चट्टे-बट्टे' आदि शीर्षकों से जो असंख्य अग्रलेख और निबंध, जेल से बाहर के अपने जीवन में नवीन ने लिखे, वे 'प्रताप' और 'प्रभा' में प्रकाशित होकर सतत् चर्चाओं के केन्द्र में रहे।


title: बालकृष्ण शर्मा नवीन

text: बालकृष्ण शर्मा एक अच्छे गद्यकार के साथ जागरूक पत्रकार थे। उन्होंने विद्यार्थीजी की ओजपूर्ण भावात्मक गद्य-शैली को अपना पाथेय बनाया था। विद्यार्थीजी के जीवनकाल में ही प्रताप और प्रभा के सम्पादन का स्वतंत्र दायित्व संभाल कर न सिर्फ उन्होंने अपनी पत्रकारिता संबंधी भाषाओं का परिचय दिया, बल्कि प्रभा के झण्डा अंक के द्वारा हिन्दी की राष्ट्रीय पत्रकारिता में एक गौरवपूर्ण पृष्ठ भी जोड़ा।


title: हरिदास सिद्धांत वागीश

text: हरिदास सिद्धान्त वागीश 20वीं शताब्दी के मूर्धन्य नाटककार हैं । इनका समय 1876-1961 ई. है । ये महान आचार्य मधुसूदन सरस्वती के वंशज हैं । इन्होंने किशोरावस्था में ही (सर्वप्रथम 15वर्ष की अवस्था में) ‘कंसवध’ नाटक लिखा तथा 18 वर्ष की आयु में ‘जानकीविक्रम’ नाटक लिखा । इसी क्रम में इन्होंने ‘शंकरसंभवम्’, ‘शिवाजीचरितम्’, ‘वांगीयप्रतापम्’ इत्यादि नातक लिखे । ‘शंकरसंभवम्’, ‘शिवाजीचरितम्’, ‘वांगीयप्रतापम्’ इत्यादि नाटक लिखें । ‘रुक्मिणीहरणम्’ इनका महत्वपूर्ण महाकाव्य है तथा ‘वियोगवैभवम्’ एवं ‘विद्यावित्तविवादः’ खण्डकाव्य । इसके अतिरिक्त इन्होंने ‘स्मृतिचिन्तामणिः’, ‘काव्यकौमुदी’ और ‘वैदिकविवादमीमांसा’ जैसे शास्त्रीय ग्रन्थ भी लिखें ।


title: हरिदास सिद्धांत वागीश

text: ‘विराजसरोजिनी’, ‘मिवारप्रतापम्’, ‘शिवाजीचरितम्’ एवं ‘वंगीयप्रतापम्’ इन चारों नाटकों में नृत्य एवं संगीत क् आप्रचुर मात्रा में प्रयोग हुआ है । ‘विराजसरोजिनी’ नाटक का आरम्भ नटी के नृत्य एवं संगीत से हुआ है । प्रथम अंक में नायिका और उसकी सखियों द्वारा गाया गीत श्रृंगार रस से ओत-प्रोत है । इसके प्रथम अंक में भील सैनिकों के गीत माध्यम से जहाँ आगामी घटनाओं की सूचना दी गई है वहीं मातृभूमि के प्रति भक्ति, निष्ठा एवं रक्षा के भाव को उजागर किया गया । जिससे वीर रस की निष्पत्ति में भी सहायता मिली है । इससे वीर सैनिकों की जीवन शैली का भी परिचय मिलता है तथा संगीत के प्रति उनकी रुचि पर भी प्रकाश पड़ता है कि किस प्रकार संगीत उनको मातृभूमि पर मिटने के लिये उत्प्रेरित करता है ।


title: हरिदास सिद्धांत वागीश

text: ‘शिवाजीचरितम्’ नाटक के प्रथम अंक में नायक के साथियों द्वारा गाए गए बालगीत में देशभक्ति की भावना मुखरित हुई है । द्वीतीय अंक में तोरण दुर्ग के विलासी अध्यक्ष करीमबख्श को पकड़ने हेतु शिवाजी द्वारा साधुवेश में अपने सैनिक रूपी नर्तकियों से नृत्य गीत करवाया गया है जिसमें वंशीवादन मुख्यतः नायक द्वारा हुआ है । यहाँ नृत्य एवं संगीत शत्रु को पकड़ने में सहायक सिद्ध हुए हैं ।


title: हरिदास सिद्धांत वागीश

text: ‘बङ्गीयप्रतापम्’ में भी नृत्य संगीत की योजना द्वारा आंतरिक भावों की अभिव्यक्ति हुई है । प्रथम अंक में शंकर नामक व्यक्ति द्वारा गाए गए गीत से यवनों द्वारा फैलाई गई अराजकता का चित्रण किया गया है । द्वितीय अंक मे श्रीनिवास नामक वैष्णव साधु के गीत में जीवन की कश्वरता और आध्यात्मिक साधना का वर्णन है । तृतीय अंक में विष्कंभक के प्रारंभ में धीवरों के प्राकृत गीत से नाटक की चारुता में वृद्धि हुई है । पंचम अंक में नृत्य गीत के आयोजन से विजयोल्लास को प्रकट किया गया है । इसी अंक में नवीन कन्याओं द्वारा गाए गए गीत में भावी घटना की व्यंजना है ।


title: हरिदास सिद्धांत वागीश

text: पारिवारिक-सामाजिक विषय-वस्तु को लेकर ‘सरला’ नामक लघु उपन्यास इन्होंने लिखा है । हरिदास सिद्धान्त वागीशजी ने बंगला में भी कुछ पुस्तकें लिखी हैं । हरिदासजी जीनकपुर नरेश के टोल में प्राध्यापक रहे । इनके नाटकों में हिन्दुत्व का जातीय अभिमान और राष्ट्रीय पुनरुत्थान का प्रबल भाव है । रंगमंच की दृष्टि से इनके नाटक सफल हैं और कई बार अभिनीत किए गये हैं । युगानुरूप सरल और ओजस्वी गद्यविन्यास तथा भाषा के प्रवाह के कारण हरिदासजी की रचनाओं में सुपाठ्यता है ।


title: शिवपूजन सहाय

text: प्रारम्भिक शिक्षा आरा (बिहार) में हुई। फिर १९२१ से कलकत्ता में पत्रकारिता आरम्भ की। 1924 में लखनऊ में प्रेमचंद के साथ 'माधुरी' का सम्पादन किया। 1926 से 1933 तक काशी में प्रवास और पत्रकारिता तथा लेखन। 1934 से 1939 तक पुस्तक भंडार, लहेरिया सराय में सम्पादन-कार्य किया। 1939 से 1949 तक राजेंद्र कॉलेज, छपरा में हिंदी के प्राध्यापक रहे। 1950 से 1959 तक पटना में बिहार राष्ट्रभाषा परिषद् के निदेशक रहे। 1962 में भागलपुर विश्वविद्यालय द्वारा दी. लिट्. की मानद उपाधि।


title: शिवपूजन सहाय

text: इनके लिखे हुए प्रारम्भिक लेख 'लक्ष्मी', 'मनोरंजन' तथा 'पाटलीपुत्र' आदि पत्रिकाओं में प्रकाशित होते थे। शिवपूजन सहाय ने 1934 ई. में 'लहेरियासराय' (दरभंगा) जाकर मासिक पत्र 'बालक' का सम्पादन किया। स्वतंत्रता के बाद शिवपूजन सहाय बिहार राष्ट्रभाषा परिषद के संचालक तथा बिहार हिन्दी साहित्य सम्मेलन की ओर से प्रकाशित 'साहित्य' नामक शोध-समीक्षाप्रधान त्रैमासिक पत्र के सम्पादक थे।


title: हस्तसाल

text: हस्तसाल दिल्ली का एक गाँव है।


title: केशोपुर

text: केशोपुर दिल्ली का "एक" गाँव है। यह पश्चिमी दिल्ली जिले में आता है।


title: जै़ब्निका, क्रांज

text: जै़ब्निका (स्लोवेकियाई: Žabnica, Kranj) स्लोवेनिया के उपरी कारनोलिया में क्रांज के दक्षिण में एक ग्राम है|


title: जै़ब्निका, क्रांज

text: क्रांज नगरनिगम की वेबसाइट


title: सेमल

text: सेमल (वैज्ञानिक नाम:बॉम्बैक्स सेइबा), इस जीन्स के अन्य पादपों की तरह सामान्यतः 'कॉटन ट्री' कहा जाता है। इस उष्णकटिबंधीय वृक्ष का तना सीधा, उर्ध्वाधर होता है। इसकी पत्तियां डेशिडुअस होतीं हैं। इसके लाल पुष्प की पाँच पंखुड़ियाँ होतीं हैं। ये वसंत ऋतु के पहले ही आ जातीं हैं।


title: सेमल

text: इसका फल एक कैप्सूल जैसा होता है। ये फल पकने पर श्वेत रंग के रेशे, कुछ कुछ कपास की तरह के निकलते हैं। इसके तने पर एक इंच तक के मजबूत कांटे भरे होते हैं। इसकी लकड़ी इमारती काम के उपयुक्त नहीं होती है।


title: सेमल

text: सेमल को संस्कृत में 'शिम्बल' और 'शाल्मलि' कहते हैं। यह पत्ते झाड़नेवाला एक बहुत बड़ा पेड़ होता है, जिसमें बड़े आकार और मोटे दलों के लाल फूल लगते है और जिसके फलों या डोडों में केवल रूई होती है, गूदा नहीं होता। इस पेड़ के धड़ और डालों में दूर दूर पर काँटे होते हैं; पत्ते लंबे और नुकीले होते हैं तथा एक एक डाँड़ी में पंजे की तरह पाँच-पाँच, छह-छह लगे होते हैं। फूल मोटे दल के, बड़े-बड़े और गहरे लाल रंग के होते हैं। फूलों में पाँच दल होते हैं और उनका घेरा बहुत बड़ा होता है। फाल्गुन में जब इस पेड़ की पत्तियाँ बिल्कुल झड़ जाती हैं और यह ठूँठा ही रह जाता है तब यह इन्हीं लाल फूलों से गुछा हुआ दिखाई पड़ता है। दलों के झड़ जाने पर डोडा या फल रह जाता है जिसमें बहुत मुलायम और चमकीली रूई या घूए के भीतर बिनौले से बीज बंद रहते हैं।


title: सेमल

text: सेमल के डोड या फलों की निस्सारता भारतीय कवि परंपरा में बहुत काल से प्रसिद्ध है और यह अनेक अन्योक्तियों का विषय रहा है। 'सेमर सेइ सुवा पछ्ताने' यह एक कहावत सी हो गई है। सेमल की रूई रेशम सी मुलायम और चमकीली होती है और गद्दों तथा तकियों में भरने के काम में आती है, क्योंकि काती नहीं जा सकती। इसकी लकड़ी पानी में खूब ठहरती है और नाव बनाने के काम में आती है। आयुर्वेद में सेमल बहुत उपकारी ओषधि मानी गई है। यह मधुर, कसैला, शीतल, हलका, स्निग्ध, पिच्छिल तथा शुक्र और कफ को बढ़ाने वाला कहा गया है। सेमल की छाल कसैली और कफनाशक; फूल शीतल, कड़वा, भारी, कसैला, वातकारक, मलरोधक, रूखा तथा कफ, पित्त और रक्तविकार को शांत करने वाला कहा गया है। फल के गुण फूल ही के समान हैं।


title: सेमल

text: सेमल के नए पौधे की जड़ को सेमल का मूसला कहते हैं, जो बहुत पुष्टिकारक, कामोद्दीपक और नपुंसकता को दूर करनेवाला माना जाता है। सेमल का गोंद मोचरस कहलाता है। यह अतिसार को दूर करनेवाला और बलकारक कहा गया है। इसके बीज स्निग्धताकारक और मदकारी होते है; और काँटों में फोड़े, फुंसी, घाव, छीप आदि दूर करने का गुण होता है।


title: सेमल

text: फूलों के रंग के भेद से सेमल तीन प्रकार का माना गया है—एक तो साधारण लाल फूलोंवाला, दूसरा सफेद फूलों का और तीसरा पीले फूलों का। इनमें से पीले फूलों का सेमल कहीं देखने में नहीं आता। सेमल भारतवर्ष के गरम जंगलों में तथा बरमा, श्री लंका और मलाया में अधिकता से होता है।


title: सेमल

text: सेमर के अन्य भाषाओं में नाम :


title: डिस्कवरी अंतरिक्ष यान

text: डिस्कवरी अंतरिक्ष यान (ऑर्बिटर वाहन पदनाम: OV-103) अमेरिकी अंतरिक्ष संस्था नासा के बेड़े में तीन वर्तमान में परिचालित परिक्रामकों (आर्बिटर्स) में से एक है। दो अन्य अंतरिक्ष यान है अटलांटिस और एंडियावर। जब १९८४ में डिस्कवरी ने पहली बार उडा़न भरी थी, तब यह तीसरा परिक्रामक था और अब ये सेवा में सबसे पुराना परिक्रामक है। डिस्कवरी मिशन दोनों, अनुसंधान और अंतर्राष्ट्रीय अंतरिक्ष स्टेशन (ISS) में काम कर चुका है।


title: डैनियल क्रैग

text: डैनियल क्रैग (२ मार्च १९६८) एक अंग्रेज़ अभिनेता है।


title: डैनियल क्रैग

text: डेनियल क्रेग एक अंग्रेज़ी अभिनेता और फिल्म निर्माता हैं। 2 मार्च 1968 को उसका जन्म हुआ। क्रेग प्रसिद्ध अंतरराष्ट्रीय स्तर पर चित्रित अभिनेता बन गया जब वह छठे फिल्म श्रृंखला में काल्पनिक गुप्त एजेंट जेम्स बॉण्ड बना। डैनियल क्रेग चेस्टर, चेशायर, इंग्लैंड में पैदा हुआ था। उसकी माँ का नाम कैरोल Olivia (née विलियम्स) था और वह अच्छी कला शिक्षक थी। और उसके पिता का नाम Timothy जॉन Wroughton क्रेग था, क्रेग की माता पिता दोनों आधे वेल्श मूल के थे।


title: डैनियल क्रैग

text: वह लिवरपूल और Wirral में बड़ा हुआ था। और छह साल की उम्र में स्कूल के नाटकों में अभिनय करना शुरू किया।


title: डैनियल क्रैग

text: डैनियल क्रैग के पिता टिमोथी जेम्स क्रैग और माँ ओलिविया विलियम्स के तलाक के चार वर्ष बाद वे लिवरपूल चले गये। वे खेलों और पडा़ई दोनों में तेज़ थे और धीरे-धीरे उनका रुझान अभिनय की ओर होने लगा।


title: डैनियल क्रैग

text: क्रेग नवम्बर, 1993 में रॉयल नेशनल थियेटर का उत्पादन Tony Kushner's Angels in America में एन्जिल्स के उत्पादन में जो के रूप में दिखाई दिया।


title: लिवरपूल

text: लिवरपूल मर्सीसाइड,इंग्लैंड में एक नगर का नाम है। यह जहाज़ कारखानों और विश्व प्रसिद्द पॉप ग्रुप द बिटल्स के लिये प्रसिद्द है। यह अपनी फुटबाल टीमों लिवरपूल एफ़.सी. और एवरटन एफ.सी. के लिये भी जाना जाता है।


title: मरियम (ईसा मसीह की माँ)

text: मरियम यीशु मसीह की माँ का नाम था, जिन्हें कुँवारी माता, ख़ुदावंद की माँ या मुक़द्दस कुँआरी मरियम भी कहलातीं हैं। उनकी कहानी बाईबल के नया नियम में बताई गई है, जिसके अनुसार वो फ़िलिस्तीन के इलाक़े गलील के शहर नासरत में रहनेवाली एक यहूदी औरत थीं। इंजील ब-मुताबिक़ मत्ती, इंजील ब-मुताबिक़ लूक़ा और क़ुरान में बताया गया है कि वे कुँआरी थीं। उनके व्यक्तित्व को ईसाई धर्म तथा इस्लाम में भी पवित्र और आदरणीय माना जाता है।


title: मरियम (ईसा मसीह की माँ)

text: ईसाईयों की मान्यता है कि किसी इंसानी दख़्ल के बिना, मरियम पवित्र आत्मा के क़ुदरत से गर्भवती हुईं थीं, तथा उन्हें ईश्वर ने स्वयं अपने पुत्र के जन्मे जाने के लिए चुना था। इस्लाम, जो पवित्र आत्मा की मान्यता नहीं रखता है, में माना जाता है कि मरियम केवल ईश्वर की अभिलाषा से गर्भवती हुईं थीं। उस समय, मरियम की मंगनी यूसुफ़ से हो चुकी थी। यूसुफ़ के साथ शादी करने के बाद वे बैतलहम चलीं गईं, जहां पर ईसा मसीह पैदा हुआ। ईसाई धर्म में माना जाता है कि पुराने नियम (पुराने अहदनामा) में नबियों ने कुँआरी गर्भ से जन्म होने की भविष्यवाणी भी की है:


title: मरियम (ईसा मसीह की माँ)

text: नये नियम में मरियम की कहानी शुरु होती जब जिब्राइल फ़रिश्ता उनके सामने प्रकट होकर उन्हें ऐलान करता है कि ईश्वर ने उनको आनेवाले मसीह की माँ बनने के लिए चुना है। कलीसियाई परंपराओं और चंद प्राचीन अपोक्रिफ़ा के मुताबिक़, मरियम के माँ-बाप हन्ना और योआकीम नामी दो बुज़ुर्ग लोग थे।


title: मरियम (ईसा मसीह की माँ)

text: ईसाई धर्म में मरियम के प्रति मान्यताएं विभिन्न हैं, जैसे कि मरियम की "बेदाग़ पैदाइश" और "जन्नत में चढ़ाव" विशेषकर, रोमन कैथोलिक मरियम की भक्ति करते हैं और उन्हें "आसमान की मलिका" और "कलीसिया की जननी" की रूप में उनके लिए विशेष श्रद्धा रखते हैं। औस्तन, प्रोटेस्टैन्ट मरियम को इस भूमिका तक नहीं चढ़ाते हैं क्योंकि उनकी नज़रिए में, मरियम की भूमिका बाइबल में ही छोटी है। मरियम को इस्लाम में भी महिलाओं में उच्चतम स्थान हासिल है। कुरान में मरियम का उल्लेख अनेकों बार आता है। बल्कि क़ुरान में मरियम का उल्लेख बाइबल से अधिक बार है।


title: आलोक

text: आलोक नाम है। इसके उपयोग:


title: सेठ गोविंद दास

text: सन् १९४७ से १९७४ तक वे जबलपुर से सांसद रहे। वे महात्मा गांधी के निकट सहयोगी थे। उनको दमोह में आठ माह का कारावास झेलना पड़ा था जहाँ उन्होने चार नाटक लिखे- "प्रकाश" (सामाजिक), "कर्तव्य" (पौराणिक), "नवरस" (दार्शनिक) तथा "स्पर्धा" (एकांकी)।


title: सेठ गोविंद दास

text: सेठ गोविन्द दास का जन्म संवत 1953 (सन् 1896) को विजयादशमी के दिन जबलपुर के प्रसिद्ध माहेश्वरी व्यापारिक परिवार में राजा गोकुलदास के यहाँ हुआ था। राज परिवार में पले-बढ़े सेठजी की शिक्षा-दीक्षा भी उच्च कोटि की हुई। अंग्रेजी भाषा, साहित्य और संस्कृति ही नहीं, स्केटिंग, नृत्य, घुड़सवारी का जादू भी इन पर चढ़ा।


title: सेठ गोविंद दास

text: तभी गांधीजी के असहयोग आंदोलन का तरुण गोविन्ददास पर गहरा प्रभाव पड़ा और वैभवशाली जीवन का परित्याग कर वे दीन-दुखियों के साथ सेवकों के दल में शामिल हो गए तथा दर-दर की ख़ाक छानी, जेल गए, जुर्माना भुगता और सरकार से बगावत के कारण पैतृक संपत्ति का उत्तराधिकार भी गंवाया।


title: सेठ गोविंद दास

text: सेठजी पर देवकीनंदन खत्री के तिलस्मी उपन्यासों 'चन्द्रकांता संतति' की तर्ज पर उन्होंने 'चंपावती', 'कृष्ण लता' और 'सोमलता' नामक उपन्यास लिखे, वह भी मात्र सोलह वर्ष की किशोरावस्था में।


title: सेठ गोविंद दास

text: साहित्य में दूसरा प्रभाव सेठजी पर शेक्सपीयर का पड़ा। शेक्सपीयर के 'रोमियो-जूलियट', 'एज़ यू लाइक इट', 'पेटेव्कीज प्रिंस ऑफ टायर' और 'विंटर्स टेल' नामक प्रसिद्ध नाटकों के आधार पर सेठजी ने 'सुरेन्द्र-सुंदरी', 'कृष्ण कामिनी', 'होनहार' और 'व्यर्थ संदेह' नामक उपन्यासों की रचना की। इस तरह सेठजी की साहित्य-रचना का प्रारम्भ उपन्यास से हुआ। इसी समय उनकी रुचि कविता में बढ़ी। अपने उपन्यासों में तो जगह-जगह उन्होंने काव्य का प्रयोग किया ही, 'वाणासुर-पराभव' नामक काव्य की भी रचना की।


title: सेठ गोविंद दास

text: सन् 1917 में सेठजी का पहला नाटक 'विश्व प्रेम' छपा। उसका मंचन भी हुआ। प्रसिद्ध विदेशी नाटककार इब्सन से प्रेरणा लेकर आपने अपने लेखन में आमूल-चूल परिवर्तन कर डाला। उन्होंने नई तकनीक का प्रयोग करते हुए प्रतीक शैली में नाटक लिखे। 'विकास' उनका स्वप्न नाटक है। 'नवरस' उनका नाट्य-रुपक है। हिन्दी में मोनो ड्रामा पहले-पहल सेठजी ने ही लिखे।


title: सेठ गोविंद दास

text: हिन्दी भाषा की हित-चिन्ता में तन-मन-धन से संलग्न सेठ गोविंददास हिन्दी साहित्य सम्मेलन के अत्यन्त सफल सभापति सिद्ध हुए। हिन्दी के प्रश्न पर सेठजी ने कांग्रेस की नीति से हटकर संसद में दृढ़ता से हिन्दी का पक्ष लिया। वह हिन्दी के प्रबल पक्षधर और भारतीय संस्कृति के संवाहक थे।


title: वेरियर एल्विन

text: वेरियर एल्विन को विज्ञान एवं अभियांत्रिकी के क्षेत्र में सन १९६१ में से सम्मानित किया गया था। ये से हैं।


title: बड़े ग़ुलाम अली ख़ान

text: उस्ताद बड़े ग़ुलाम अली ख़ां (२ अप्रैल १९०२- २३ अप्रैल १९६८) हिन्दुस्तानी शास्त्रीय संगीत के पटियाला घराने के गायक थे। उनकी गणना भारत के महानतम गायकों व संगीतज्ञों में की जाती है। इनका जन्म लाहौर के निकट कसूर नामक स्थान पर पाकिस्तान में हुआ था, पर इन्होने अपना जीवन अलग समयों पर लाहौर, बम्बई, कोलकाता और हैदराबाद में व्यतीत किया। प्रसिद्ध ग़जल गायक गुलाम अली इनके शिष्य थे। इनका परिवार संगीतज्ञों का परिवार था। बड़े गुलाम अली खां की संगीत की दुनिया का प्रारंभ सारंगी वादक के रूप में हुआ बाद में उन्होंने अपने पिता अली बख्श खां, चाचा काले खां और बाबा शिंदे खां से संगीत के गुर सीखे। इनके पिता महाराजा कश्मीर के दरबारी गायक थे और वह घराना "कश्मीरी घराना" कहलाता था। जब ये लोग पटियाला जाकर रहने लगे तो यह घराना "पटियाला घराना" के नाम से जाना जाने लगा। अपने सधे हुए कंठ के कारण बड़े गुलाम अली खां ने बहुत प्रसिद्ध पाई। सन १९१९ के लाहौर संगीत सम्मेलन में बड़े गुलाम अली खां ने अपनी कला का पहली बार सार्वजनिक प्रदर्शन किया। इसके कोलकाता और इलाहाबाद के संगीत सम्मेलनों ने उन्हें देशव्यापी ख्याति दिलाई। उन्होंने अपनी बेहद सुरीली और लोचदार आवाज तथा अभिनव शैली के बूते ठुमरी को एकदम नये अंदाज में ढाला जिसमें लोक संगीत की मिठास और ताजगी दोनों मौजूद थी। संगीत समीक्षकों के अनुसार उस्ताद खां ने अपने प्रयोगधर्मी संगीत की बदौलत ठुमरी की बोल बनाव शैली से परे जाकर उसमें एक नयी ताजगी भर दी। उनकी इस शैली को ठुमरी के पंजाब अंग के रूप में जाना जाता है। वे अपने खयाल गायन में ध्रुपद, ग्वालियर घराने और जयपुर घराने की शैलियों का खूबसूरत संयोजन करते थे। बड़े गुलाम अली खां के मुँह से एक बार "राधेश्याम बोल" भजन सुनकर महात्मा गाँधी बहुत प्रभावित हुए थे। मुगले आजम फिल्म में तानसेन पात्र के लिए उन्होंने ही अपनी आवाज़ दी थी। भारत सरकार ने १९६२ ई. में उन्हें "पद्मभूषण" से सम्मानित किया था। २३ अप्रैल १९६८ ई. को बड़े गुलाम अली खां का देहावसान हो गया।


title: दौलत सिंह कोठारी

text: डॉ दौलत सिंह कोठारी (1906–1993) भारत के प्रसिद्ध वैज्ञानिक थे। भारत के प्रथम प्रधानमंत्री जवाहर लाल नेहरू की विज्ञान नीति में जो लोग शामिल थे उनमें डॉ॰ कोठारी, होमी भाभा, डॉ॰ मेघनाथ साहा और सी.वी. रमन थे। डॉ॰ कोठारी रक्षा मंत्री के वैज्ञानिक सलाहकार रहे। 1961 में विश्वविद्यालय अनुदान आयोग के अध्यक्ष नियुक्त हुए जहां वे दस वर्ष तक रहे। १९६४ में उन्हें राष्ट्रीय शिक्षा आयोग का अध्यक्ष बनाया गया।


title: दौलत सिंह कोठारी

text: प्रशासकीय सेवा के क्षेत्र में योगदान के लिये उन्हें सन १९६२ में पद्म भूषण से सम्मानित किया गया था। १९७३ में उन्हें पद्मविभूषण से सम्मानित किया गया।


title: दौलत सिंह कोठारी

text: दौलत सिंह कोठारी का जन्म उदयपुर (राजस्थान) में एक अत्यन्त निर्धन परिवार में हुआ था। वे मेवाड़ के महाराणा की छात्रवृत्ति से आगे पढ़े। 1940 में 34 वर्ष की आयु में दिल्ली विश्वविद्यालय में प्रोफेसर के पद पर नियुक्त हुए। इलाहाबाद विश्वविद्यालय में जाने-माने भौतिकशास्त्री मेघनाद साहा के विद्यार्थी रहे। कैम्ब्रिज विश्वविद्यालय से लार्ड रदरफोर्ड के साथ पीएच.डी. पूरी की।


title: दौलत सिंह कोठारी

text: 1961 में विश्वविद्यालय अनुदान आयोग के अध्यक्ष नियुक्त हुए जहां वे दस वर्ष तक रहे। डा. कोठारी ने यू.जी.सी. के अपने कार्यकाल में शिक्षकों की क्षमता, प्रतिष्ठा से लेकर केन्द्रीय विश्वविद्यालय और उच्च कोटि के अध्ययन केन्द्रों को बनाने में विशेष भूमिका निभाई। स्कूली शिक्षा में भी उनकी लगातार रुचि रही। इसीलिए उन्हें राष्ट्रीय शिक्षा आयोग (1964-1966) का अध्यक्ष बनाया गया। आजाद भारत में शिक्षा पर संभवतः सबसे महत्वपूर्ण दस्तावेज, जिसकी दो बातें बेहद चर्चित रही हैं। पहली – समान विद्यालय व्यवस्था (common school system) और दूसरे देश की शिक्षा स्नातकोत्तर स्तर तक अपनी भाषाओं में दी जानी चाहिए।


title: दौलत सिंह कोठारी

text: प्रशासन, शिक्षा, विज्ञान के इतने अनुभवी व्यक्ति को भारत सरकार ने उच्च प्रशासनिक सेवाओं के लिये आयोजित सिविल सेवा परीक्षा की रिव्यू के लिए कमेटी का 1974 में अध्यक्ष बनाया। इस कमेटी ने 1976 में अपनी रिपोर्ट सरकार को सौंपी जिसके आधार पर 1979 से भारत सरकार के उच्च पदों आई.ए.एस., आई.पी.एस. और बीस दूसरे विभागों के लिए एक सार्वजनिक (कॉमन) परीक्षा का आयोजन प्रारंभ हुआ। सबसे महत्वपूर्ण और क्रांतिकारी कदम जो इस कमेटी ने सुझाया वह था – अपनी भाषाओं में (संविधान की आठवीं अनुसूची में उल्लिखित सभी भारतीय भाषाओं ) और अंग्रेजी में उत्तर देने की छूट और दूसरा उम्र सीमा के साथ-साथ देश भर में परीक्षा केन्द्र भी बढ़ाये जिससे दूर देहात-कस्बों के ज्यादा-से-ज्यादा बच्चे इन परीक्षाओं में बैठ सकें और देश की सर्वश्रेष्ठ प्रतिभाएं देश के प्रशासन में समान रूप से हाथ बटाएं।  भारतीय राष्ट्रीय विज्ञान अकादमी, तकनीकी शब्दावली आयोग और जवाहर लाल नेहरू विश्वविद्यालय, नई दिल्ली के 1981 से 1991 तक कुलाधिपति (चांसलर) भी रहे।


title: दौलत सिंह कोठारी

text: गांधी, लोहिया के बाद आजाद भारत में भारतीय भाषाओं की उन्नति के लिए जितना काम डॉ॰ कोठारी ने किया उतना किसी अन्य ने नहीं। यदि सिविल सेवाओं की परीक्षा में अपनी भाषाओं में लिखने की छूट न दी जाती तो गाँव, देहात के गरीब आदिवासी, अनुसूचित जाति, जनजाति के लोग उच्च सेवाओं में कभी भी नहीं आ सकते थे। अपनी भाषाओं में उत्तर लिखने की छूट से इन वंचितों में एक आत्मविश्वास तो जगा ही भारतीय भाषाओं के प्रति एक निष्ठा भी पैदा हुई।


title: राधा कमल मुखर्जी

text: राधा कमल मुखर्जी (7 दिसम्बर 1889 - 24 अगस्त 1968 ) आधुनिक भारत के प्रसिद्ध चिन्तक एवं समाजविज्ञानी थे। वे लखनऊ विश्वविद्यालय के अर्थशास्त्र एवं समाजशास्त्र के प्राध्यापक तथा उपकुलपति रहे। उन्होने भारत के स्वतंत्रता संग्राम में महत्वपूर्ण भूमिका निभायी।


title: राधा कमल मुखर्जी

text: प्रोफेसर मुकर्जी के ही नेतृत्व में उत्तर प्रदेश में सर्वप्रथम लखनऊ विश्वविद्यालय में 1921 में समाजशास्त्र का अध्ययन प्रारम्भ हुआ इसलिए वे उत्तर प्रदेश में समाजशास्त्र के प्रणेता के रूप में भी विख्यात हैं।


title: राधा कमल मुखर्जी

text: प्रोफेसर मुकर्जी वे इतिहास के अत्यन्त मौलिक दार्शनिक थे। वे 20वीं सदी के कतिपय बहुविज्ञानी सामाजिक वैज्ञानिकों में से एक थे जिन्होंने विभिन्न विषयों- अर्थशास्त्र, समाजशास्त्र, मानवशास्त्र, परिस्थितिविज्ञान, दर्शनशास्त्र, मनोविज्ञान, साहित्य, समाजकार्य, संस्कृति, सभ्यता, कला, रहस्यवाद, संगीत, धर्मशास्त्र, अध्यात्म, आचारशास्त्र, मूल्य आदि विभिन्न अनुशासनों को अपना बहुमूल्य योगदान प्रदान किया है। इन समस्त क्षेत्रों में प्रोफेसर मुकर्जी की अद्वितीय देन उनके द्वारा प्रणयित 50 अमर कृतियों में स्पष्टतः दृष्टिगोचर होती है।


title: राधा कमल मुखर्जी

text: भारत सरकार द्वारा उन्हें सन १९६२ में पद्म भूषण से सम्मानित किया गया था।


title: राधा कमल मुखर्जी

text: इनकी बहुचर्चित पुस्तकें निम्न हैं।


title: राधा कमल मुखर्जी

text: प्रोफेसर राधा कमल मुकर्जी का जन्म 7 दिसम्बर 1889 को पश्चिमी बंगाल के मुर्शिदाबाद जनपद के एक छोटे से कस्बे बहरामपुर में हुआ था। उन्होने अपनी प्रारम्भिक शिक्षा जुलाई 1905 में कृष्णनाथ कालेजिएट स्कूल बहरामपुर से प्रारम्भ की। 1904 में माध्यमिक शिक्षा पूर्ण करने के पश्चात् उच्च शिक्षा हेतु कलकत्ता के प्रेसीडेंसी कालेज में प्रवेश लिया। 1908 में अंग्रेजी साहित्य एवं इतिहास तथा सामान्य विषय दर्शनशास्त्र के साथ स्नातक आनर्स परीक्षा उत्तीर्ण की। शिक्षक बनने का लक्ष्य बनाकर अर्थशास्त्र एवं समाजशास्त्र विषय का चयन करके कलकत्ता विश्वविद्यालय में प्रवेश लिया। उसी वर्ष कलकत्ता विश्वविद्यालय में अर्थशास्त्र एवं समाजशास्त्र विषय का स्नातकोत्तर स्तर का संयुक्त पाठ्यक्रम प्रारम्भ किया गया था। मुकर्जी का स्नातकोत्तर स्तर पर अर्थशास्त्र एवं समाजशास्त्र का चयन अनायास ही नहीं था अपितु उनके ही शब्दों में ‘‘कलकत्ता की बस्तियों में दुःख-दारिद्रय, गंदगी और अधःपतन के साथ जो मेरा आमने-सामने परिचय हुआ उसने मेरी भविष्य रूचि को अर्थशास्त्र एवं समाजशास्त्र की ओर आकर्षित किया।’’ देश एवं राष्ट्र के लिए अध्ययन के विचार से प्रभावित होकर उन्होंने स्नातकोत्तर स्तर पर अर्थशास्त्र विषय का चयन किया। उनका दृढ़ विश्वास था कि अर्थशास्त्र ही भारतीय दरिद्रता, शोषण एवं आधीनता जैसे गम्भीर मुद्दों के वैज्ञानिक एवं उचित उत्तर दे सकता है। 21 वर्ष की आयु में वर्ष 1910 में एम.ए. अर्थशास्त्र एवं समाजशास्त्र की परीक्षा प्रथम श्रेणी में उत्तीर्ण की। वह कलकत्ता विश्वविद्यालय से अर्थशास्त्र एवं समाजशास्त्र विषय की स्नातकोत्तर उपाधि प्राप्त करने वाले विद्यार्थियों के प्रथम समूह में थे।


title: राधा कमल मुखर्जी

text: प्रोफेसर मुकर्जी की दिनचर्या एवं वेष-भूषा का वर्णन करते हुए प्रोफेसर बंशीधर त्रिपाठी लिखते हैं अर्थशास्त्र, समाजशास्त्र, मनोविज्ञान, नीतिशास्त्र, दर्शनशास्त्र, सौंदर्यशास्त्र आदि विषयों में उनकी गहरी रुचि थी। कला का अध्ययन भी उनका प्रिय विषय था। उनकी विद्वता ने उन्हें लोकप्रिय बना दिया था। यूरोप और अमेरिका के प्रमुख विश्वविद्यालय उन्हें अपने यहाँ भाषण देने के लिए आमंत्रित करते रहते थे। भारतीय कलाओं के प्रति अपने अनुराग के कारण ही वे कई वर्षों तक लखनऊ के प्रसिद्ध ‘भातखंडे संगीत महाविद्यालय’ और प्रदेश ललित कला अकादमी के अध्यक्ष भी रहे। 1955 में लन्दन के प्रसिद्ध प्रकाशन संस्थान मैकमिलन ने डॉ. मुखर्जी के सम्मान में एक अभिनंदन ग्रंथ का प्रकाशन किया था। अंतरराष्ट्रीय श्रम संगठन में भी उन्होंने भारत का प्रतिनिधित्व किया। ‘लखनऊ विश्वविद्यालय’ के ‘जे. के. इंस्टीटयूट’ के निदेशक तो वे जीवन भर रहे।


title: राधा कमल मुखर्जी

text: डॉ. राधाकमल मुखर्जी की मान्यता थी कि ज्ञान का अत्यधिक विखण्डन समाज की सर्वांगीण प्रगति के लिए अहितकर है। वे प्राच्य और पाश्चात्य दोनों विचार धाराओं में समन्वय के समर्थक थे।


title: राधा कमल मुखर्जी

text: राधाकमल मुखर्जी का देहावसान ‘ललित कला अकादमी’ परिसर में ही सामान्य सभा की बैठक की अध्यक्षता करते हुए 24 अगस्त, 1968 में हुआ।  ‘ललित कला अकादमी’ के द्वितीय अध्यक्ष डॉ. राधाकमल मुखर्जी का योगदान अकादमी के लिये अविस्मरणीय है। राधाकमल मुखर्जी का देहावसान अकादमी परिसर में ही सामान्य सभा की बैठक की अध्यक्षता करते हुए हुआ था। ऐसे महान् पुरुष की स्मृति में वर्ष 1970 से प्रतिवर्ष ‘डॉ. राधाकमल मुखर्जी व्याख्यानमाला’ का आयोजन किया जा रहा है। इसके अन्तर्गत देश के ख्याति प्राप्त कलाकार, इतिहासकार तथा कला समीक्षकों को आमंत्रित किया जाता है।


title: ताराबाई मोदक

text: जीवनी-ताराबाई मोदक का जन्म 19 अप्रैल 1892 में मुंबई में हुआ था। ताराबाई मोदक शिक्षा को बहुत महत्व देती थी ताराबाई मोदक जी सन 1914 में मुंबई विश्वविद्यालय से स्नातक की डिग्री प्राप्त की उन्होंने राजकोट में एक महिला कॉलेज के प्रिंसिपल के रूप में कार्य किया। उनका विवाह अमरावती के एक वकील श्री मोदी जी से हुआ था बाद में सन 1921 में उनका तलाक हो गया पूर्व शिक्षा में उनके काम के लिए उन्हें 1962 में पद्म भूषण से सम्मानित किया गया मोदक की शिष्य थी अनुताई वाघ वह भारतीय राष्ट्रीय कांग्रेस की सदस्य भी थी।


title: नारायण सीताराम फड़के

text: कलासम्राट् ना. सी. फड़के की शिक्षा पूना में हुई। ये मेधावी विद्यार्थी थे। 1917 ई. में इनका पहला उपन्यास "अल्ला हो अकबर" प्रकाशित हुआ जो मेरी कॉरेली के "टेंपोरल पावर" उपन्यास के आधार पर रचा गया था। इसी समय इनको दादाभाई नौरोजी की जीवनी लिखने पर बंबई विश्वविद्यालय की ओर से पुरस्कार दिया गया। कलापूर्ण वक्ता होने के कारण इनकी भाषाशैली प्रसादयुक्त है। एम. ए. होते ही ये पूना कालेज में तर्कशास्त्र के प्राध्यापक बने और इन्होंने अंग्रेजी उपन्यास साहित्य का गहरा अध्ययन कर मराठी में उपन्यासों की रचना करना प्रारंभ किया। इनके अभी तक पचास उपन्यास प्रकाशित हुए और इधर पाँच वर्षों से ये प्रति वर्ष दो उपन्यासों की रचना करते हैं। इनके 49 उपन्यासों में निम्नलिखत विशेष उल्लेखनीय हैं - जादूगर, दौलत, आशा, प्रवासी, समरभूमि, शाकुंतल, झंझावात, उद्धार, शोनान तूफान।


title: नारायण सीताराम फड़के

text: फड़के के उपन्यास प्रणयप्रधान एवं कलापूर्ण हैं। ललित भाषा, युवक युवतियों के मोहक चित्र, प्रेम का सुहावना चित्रण, कथानक का विन्यास और प्रकृति के मनोहर वर्णन से वे ओतप्रोत हैं। इनमें प्रणयपिपासु, सुखी, विलासी एवं सौंदर्यपूर्ण जीवन के आकर्षक चित्र हैं। लगभग आठ दस उपन्यासों में भारत के सामयिक राजनीतिक आंदोलनों का चित्रण भी किया है। तीन उपन्यासों में नेताजी सुभाषचंद्र बोस के पराक्रमों का वर्णन है। यह सब होते हुए भी ये प्रधानतया कलावादी उपन्यासकार हैं।


title: नारायण सीताराम फड़के

text: इसके अतिरिक्त फड़के सफल कहानीकार भी हैं। अभी तक इनके बीस कहानीसंग्रह प्रकाशित हुए हैं। इसी प्रकार ये निबंधकार भी हैं और सफल जीवनीलेखक भी। इनकी लिखी अभी तक सात जीवनियाँ प्रकाशित हुई हैं जिनमें दादाभाई नौरोजी, डीवेलरा, लोकमान्य तिलक तथा महात्मा गांधी की जीवनियाँ विशेष प्रसिद्ध हैं। इनके 12 प्रबंधग्रंथ प्रकाशित हुए जिनमें विशेष उल्लेखनीय, प्रतिभासाधन, वांमयविहार, साहित्य व संसार हैं। इन्होंने चार समीक्षा ग्रंथ भी लिखे हैं। इन्होंने चार समीक्षा ग्रंथ भी लिखे हैं। इन्होंने अपने साहित्यशास्त्रविषयक प्रबंधों में "कला के लिए कला" सिद्धांत का तर्कपूर्ण प्रतिपादन किया है।


title: नारायण सीताराम फड़के

text: पश्चिमी साहित्य का मंथन कर इन्होंने कला एवं सौंदर्यवाद की मराठी में प्रभावकारी स्थापना की। उपन्यास तथा कहानी की मध्यवर्ती कल्पना, कथानक रचना, पात्र, कथोपकथन रहस्य, योगायोग, उलझन और सुलझाव तथा भाषाशैली इत्यादि पर इन्होंने मौलिक तथा सूक्ष्म विचार प्रकट किए हैं जो "प्रतिभा साधन" और "लघुकथेचे" तंत्र व मंत्र" दो मौलिक ग्रंथों में समाविष्ट हैं।


title: बद्रीनाथ प्रसाद

text: बद्रीनाथ प्रसाद (१२ जनवरी १८९९ - १८ जनवरी १९६६) भारत के सुप्रसिद्ध गणितज्ञ एवं शिक्षाशास्त्री थे। उन्हे साहित्य एवं शिक्षा के क्षेत्र में सन १९६३ में पद्म भूषण से सम्मानित किया गया था।


title: बद्रीनाथ प्रसाद

text: बद्रीनाथ प्रसाद का जन्म 12 जनवरी 1899 ई. को जिला आजमगढ़ के मुहम्मदाबाद गोहना ग्राम के एक समृद्ध परिवार में हुआ था। इनकी पढ़ाई अपने ग्राम मुहम्मदाबाद, सीवान (सारन), पटना और वाराणसी में हुई। पटना विश्वविद्यालय से सन् 1919 में बी. एस-सी. उतीर्ण कर इन्होंने काशी हिंदू विश्वविद्यालय में एम. एस-सी. की उपाधि प्राप्त की। लिवरपूल विश्वविद्यालय से 1931 ई. में पी-एच. डी. की और 1932 ई. में पैरिस विश्वविद्यालय से स्टेट डी. एस-सी. की उपाधि प्राप्त की। लिवरपूल और पेरिस विश्वविद्यालयों में सुप्रसिद्ध गणितज्ञों के अधीन इन्होंने अध्ययन और अनुसंधान कार्य संपन्न किया था।